**SKUPŠTINSKI BUDžET ZA 2017. GODINU**

Član 1.

Ovim predlogom skupštinskog budžeta za 2017. godinu utvrđuje se obim potrebnih sredstava za finansiranje nadležnosti Narodne skupštine za 2017. godinu, u skladu sa budžetskim klasifikacijama utvrđenim Zakonom o budžetskom sistemu.

Član 2.

Rashodi i izdaci Narodne skupštine za 2017. godinu utvrđuju se u ukupnom iznosu od 3.075.740.000 dinara. Utvrđeni iznos rashoda finansiraće se iz budžeta Republike Srbije.

Član 3.

Utvrđeni iznos ukupnih rashoda sastoji se od:

**FUNKCIJA** 110 - Izvršni i zakonodavni organi, finansijski i fiskalni poslovi i spoljni poslovi

**Program**: 2101 - Politički sistem - zakonodavna vlast

**Svrha programa**: Narodna skupština je najviše predstavničko telo i nosilac ustavotvorne i zakonodavne vlasti u Republici Srbiji, koja u okviru svojih nadležnosti vrši: predstavničku, zakonodavnu, izbornu i kontrolnu funkciju.

**Pravni osnov za sprovođenje programa:** Članom 4. Ustava Republike Srbije utvrđeno je načelo podele vlasti na tri grane: zakonodavnu, izvršnu i sudsku.

Čl. 98 - 110. Ustava utvrđen je položaj, nadležnost, sastav Narodne skupštine, izbor narodnih poslanika i konstituisanje Narodne skupštine, položaj narodnih poslanika, imunitet narodnog poslanika, predsednik i potpredsednici Narodne skupštine, način odlučivanja u Narodnoj skupštini, zasedanja Narodne skupštine, pravo predlaganja zakona, referendum i raspuštanje Narodne skupštine.

Zakonom o Narodnoj skupštini utvrđen je položaj, nadležnost, organizacija i način rada i odlučivanja Narodne skupštine, položaj, prava i dužnosti narodnih poslanika, amblemi, simboli i obeležja Narodne skupštine, odnos Narodne skupštine prema drugim državnim organima, međunarodna saradnja, upravljanje imovinom koju koristi Narodna skupština, finansiranje Narodne skupštine, položaj Službe Narodne skupštine, kao i druga pitanja od značaja za rad Narodne skupštine.

Poslovnikom Narodne skupštine uređuju se organizacija i rad Narodne skupštine i način ostvarivanja prava i dužnosti narodnih poslanika, u skladu sa Zakonom o Narodnoj skupštini.

**Odgovorno lice programa:** generalni sekretar Narodne skupštine (član 64. Zakona o Narodnoj skupštini, čl. 35. i 293. Poslovnika Narodne skupštine i tačka 6. Odluke o organizaciji i radu Službe Narodne skupštine).

**Opis programa**: Narodna skupština kao nosilac ustavotvorne i zakonodavne vlasti: donosi i menja Ustav; odlučuje o promeni granice Republike Srbije; raspisuje republički referendum; potvrđuje međunarodne ugovore kad je zakonom predviđena obaveza njihovog potvrđivanja; odlučuje o ratu i miru i proglašava ratno i vanredno stanje; nadzire rad službi bezbednosti; donosi zakone i druge opšte akte iz nadležnosti Republike Srbije; daje prethodnu saglasnost na statut autonomne pokrajine; usvaja strategiju odbrane; usvaja plan razvoja i prostorni plan; usvaja budžet i završni račun Republike Srbije, na predlog Vlade; daje amnestiju za krivična dela; bira sudije Ustavnog suda i odlučuje o njihovom razrešenju i prestanku mandata; bira predsednika Vrhovnog kasacionog suda, predsednike sudova, Republičkog javnog tužioca i javne tužioce i odlučuje o prestanku njihove funkcije; bira sudije i zamenike javnih tužilaca, u skladu sa Ustavom i zakonom; bira i razrešava guvernera Narodne banke Srbije i Savet guvernera; bira i razrešava Zaštitnika građana; bira i razrešava i druge funkcionere određene zakonom; vrši nadzor nad radom: Vlade i odlučuje o prestanku mandata Vlade i ministara; službi bezbednosti; guvernera Narodne banke Srbije; Zaštitnika građana; drugih organa i tela u skladu sa zakonom; razmatra predstavke i predloge građana; održava sastanke sa građanima u Narodnoj skupštini i u kancelarijama Narodne skupštine van sedišta Narodne skupštine (narodni poslanici).

Narodna skupština u okvirima svojih nadležnosti ostvaruje međunarodnu saradnju u cilju očuvanja i razvoja mira, dobrosusedskih odnosa i ravnopravne saradnje sa svim narodima i državama sveta (upućivanje stalnih delegacija u parlamentarne skupštine međunarodnih organizacija; razmena delegacija sa međunarodnim organizacijama; učešće narodnih poslanika na konferencijama i savetovanjima; interparlamentarni dijalog i drugi oblici saradnje sa Evropskim parlamentom; pokretanje i učešće na zajedničkim projektima sa predstavničkim telima drugih država, parlamentarnim skupštinama i međunarodnim organizacijama; upućivanje delegacije Narodne skupštine, predsednika Narodne skupštine ili pojedinih narodnih poslanika u posete predstavničkim telima drugih država i prijem delegacija predstavničkih tela drugih država; razmena informacija, drugih materijala i publikacija; obrazovanje poslaničkih grupa prijateljstva).

**Cilj programa**: Vršenje nadležnosti Narodne skupštine u skladu sa Ustavom, zakonima i Poslovnikom Narodne skupštine i načelom vladavine prava koje se ostvaruje slobodnim i neposrednim izborima, ustavnim jemstvima ljudskih i manjinskih prava, podelom vlasti, nezavisnom sudskom vlašću i povinovanjem vlasti Ustavu i zakonu.

**Indikator:** Unapređenje zakonodavstva, javnih politika i procedura za njihovo sprovođenje, obezbeđenje političke stabilnosti, pravne sigurnosti i stvaranje ambijenta za ekonomski prosperitet Republike Srbije i njenih građana.

**Programska aktivnost**: Vršenje funkcije narodnog poslanika

**Svrha programske aktivnosti:** Narodnu skupštinu čini 250 narodnih poslanika koji se biraju na slobodnim i neposrednim izborima, tajnim glasanjem, po pravilu na svake četiri godine. Narodni poslanici predstavljaju građane koji su nosioci suvereniteta. Narodni poslanik stiče prava i dužnosti utvrđene Ustavom i zakonom danom potvrđivanja mandata.

**Pravni osnov za sprovođenje programske aktivnosti:**

Pravni osnov sadržan je u čl. 102, 103, 107. i 108. Ustava (mandat narodnog poslanika počinje da teče danom potvrđivanja mandata u Narodnoj skupštini i traje četiri godine, narodni poslanik slobodno raspolaže svojim mandatom, uživa imunitet, i ima pravo predlaganja zakona, drugih propisa i opštih akata).

Čl. 36 - 46. Zakona o Narodnoj skupštini uređuju se položaj, prava i dužnosti narodnih poslanika koje stiče danom potvrđivanja mandata.

Čl. 283 – 288. Poslovnika Narodne skupštine uređuju se prava i dužnosti narodnih poslanika i način njihovog ostvarivanja.

**Odgovorno lice za sprovođenje programske aktivnosti:** generalni sekretar Narodne skupštine

**Opis programske aktivnosti:** Narodni poslanik: predlaže zakone i druge akte; predlaže autentično tumačenje zakona; podnosi amandmane na predloge zakona i drugih akata; učestvuje u raspravi i odlučivanju o predlogu zakona i drugih akata na sednicama Narodne skupštine i njenih radnih tela; učestvuje u podnošenju predloga za raspisivanje referenduma o pitanjima koja se uređuju zakonom; podnosi predlog za obrazovanje komisije ili anketnog odbora; podnosi predlog za sprovođenje javnog slušanja o pitanjima od javnog interesa; predlaže izmene i dopune predloženog dnevnog reda; postavlja poslanička pitanja; učestvuje u podnošenju interpelacije i predloga za glasanje o nepoverenju Vladi ili članu Vlade; održava konferencije za novinare u prostorijama Narodne skupštine; preduzima i druge radnje u vršenju poslaničke funkcije, u skladu sa Poslovnikom Narodne skupštine.

Narodni poslanik je dužan da: učestvuje u radu Narodne skupštine i njenih odbora; postupa u skladu sa odlukama nadležnog odbora Narodne skupštine, kojima se uređuju prava i dužnosti narodnih poslanika; čuva podatke koji predstavljaju tajnu i posle prestanka poslaničke funkcije; svojim ukupnim ponašanjem čuva ugled, poštuje dostojanstvo i red na sednici Narodne skupštine, odbora i poslaničkih grupa; obraća se drugim narodnim poslanicima sa uvažavanjem, bez uvredljivih izraza i iznošenja činjenica i ocena koje se odnose na privatni život drugih lica; odnosi se odgovorno i racionalno prema sredstvima budžeta Republike Srbije koja su namenjena za rad Narodne skupštine; podnosi izveštaj nadležnom državnom organu o svojoj imovini i prihodima, u skladu sa zakonom i izvršava druge obaveze u skladu sa zakonom i Poslovnikom Narodne skupštine.

Narodni poslanik ima pravo da bude blagovremeno i potpuno obavešten o svim pitanjima iz nadležnosti Narodne skupštine, kao i pravo da traži obaveštenja koja su mu potrebna za obavljanje poslaničke funkcije od predsednika Narodne skupštine, predsednika odbora i drugih radnih tela Narodne skupštine, predsednika Vlade, člana Vlade i funkcionera u drugim republičkim organima i organizacijama.

Narodni poslanik ima pravo na: platu; naknadu troškova za vršenje poslaničke funkcije (poslanički dodatak); troškove korišćenja privatnog automobila; troškove hotelskog smeštaja za vreme održavanja sednica Narodne skupštine i njenih radnih tela (poslanička naknada); troškove službenog putovanja u zemlji i inostranstvu; naknadu za zakup stana u Beogradu; naknadu troškova za odvojeni život; otpremninu; besplatan prevoz u železničkom, drumskom, javnom gradskom i rečnom saobraćaju na teritoriji Republike Srbije; razliku između poslaničke plate i zarade koju ostvaruje u radnom odnosu; mesečnu naknadu u visini 80 posto od poslaničke plate zbog obavljanja samostalne delatnosti; naknadu plate po prestanku poslaničke funkcije u visini plate koju je imao na dan prestanka funkcije, a najduže tri meseca, pravo na naknadu plate ako je narodnoj poslanici prestala funkcija u vreme trudnoće i porođaja, u visini plate koju je imala na dan prestanka funkcije, a najduže godinu dana i dr.

**Cilj programske aktivnosti:** Sprovođenje zakonodavne i kontrolne funkcije

**Indikator programske aktivnosti:**

Narodna skupština je nadležna da donosi zakone. Procenat razmatranih predloga zakona na sednicama Narodne skupštine koji sadrže: a) rodnu analizu, b) fiskalnu analizu i c) analizu sa aspekta ljudskih prava, u odnosu na ukupan broj donetih zakona je 5%

Narodna skupština je nadležna da poziva članove Vlade na sednicu Narodne skupštine na kojoj se postavljaju poslanička pitanja ili pitanja u vezi sa aktuelnom temom : Da / Ne

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| FUNKCIJA 110 - Izvršni i zakonodavni organi, finansijski i fiskalni poslovi i spoljni poslovi   |  |  |  | | --- | --- | --- | | Ekonomska klasifikacija | Namena sredstava | Sredstva iz budžeta | | 411 | PLATE, DODACI I NAKNADE ZAPOSLENIH (ZARADE) | 275.000.000 | | 4111 | Plate, dodaci i naknade zaposlenih | 275.000.000 | | 412 | SOCIJALNI DOPRINOSI NA TERET POSLODAVCA | 49.226.000 | | 4121 | Doprinos za penzijsko i invalidsko osiguranje | 33.000.000 | | 4122 | Doprinos za zdravstveno osiguranje | 14.163.000 | | 4123 | Doprinos za nezaposlenost | 2.063.000 | | 413 | NAKNADE U NATURI | 2.000.000 | | 4131 | Naknade u naturi | 2.000.000 | | 414 | SOCIJALNA DAVANjA ZAPOSLENIMA | 1.000.000 | | 4141 | Naknada za vreme odsustvovanja s posla na teret fondova | 1.000.000 | | 415 | NAKNADE TROŠKOVA ZA ZAPOSLENE | 5.000.000 | | 4151 | Naknade troškova za zaposlene | 5.000.000 | | 417 | POSLANIČKI DODATAK | 130.000.000 | | 4171 | Poslanički dodatak | 130.000.000 | | 421 | STALNI TROŠKOVI | 100.000 | | 4211 | Troškovi platnog prometa i bankarskih usluga | 50.000 | | 4214 | Usluge komunikacija | 50.000 | | 422 | TROŠKOVI PUTOVANjA | 150.000.000 | | 4221 | Troškovi službenih putovanja u zemlji | 125.000.000 | | 4222 | Troškovi službenih putovanja u inostranstvo | 25.000.000 | | 423 | USLUGE PO UGOVORU | 100.000 | | 4234 | Usluge informisanja | 20.000 | | 4237 | Reprezentacija | 50.000 | | 4239 | Ostale usluge | 30.000 | | 482 | POREZI, OBAVEZNE TAKSE I KAZNE NAMETNUTE OD JEDNOG NIVOA VLASTI DRUGOM | 500.000 | | 4824 | Novčane kazne nametnute od jednog nivoa vlasti drugom | 500.000 | | 483 | NOVČANE KAZNE I PENALI PO REŠENjU SUDA | 500.000 | | 4831 | Novčane kazne i penali po rešenju sudova i sudskih tela | 500.000 | |  | UKUPNO FUNKCIJA 110: | 613.426.000 | | | | | |
| **FUNKCIJA 130** - Opšte usluge  **Program: 2101** Funkcionisanje Službe Narodne skupštine  **Svrha programa**: Obavljanje stručnih, administrativno-tehničkih i drugih poslova za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine, poslaničkih grupa u Narodnoj skupštini, Republičke izborne komisije, kao i drugih poslova u skladu sa zakonom, Poslovnikom Narodne skupštine i drugim aktima Narodne skupštine i njenih radnih tela.  **Pravni osnov za sprovođenje programa:** Pravni osnov je sadržan u čl. 68 – 70. Zakona o Narodnoj skupštini kojima je utvrđeno da stručne i druge poslove za potrebe Narodne skupštine obavlja Služba Narodne skupštine kojom rukovodi generalni sekretar, da se organizacija i rad Službe uređuje odlukom Narodne skupštine, kao i da se na prava i obaveze državnih službenika i nameštenika u Službi primenjuju zakoni i drugi propisi koji se odnose na državne službenike i nameštenike u državnim organima, opšti propisi o radu i poseban kolektivan ugovor za državne organe.  Odlukom o organizaciji i radu Službe Narodne skupštine uređuju se organizacija i rad Službe, utvrđuju organizacione jedinice u okviru kojih se grupišu istovrsni ili srodni i međusobno povezani poslovi, određuju i razvrstavaju položaji i radna mesta zaposlenih u Službi i uređuju druga pitanja od značaja za rad Službe.  Članom 293. Poslovnika utvrđuju se poslovi koje Služba obavlja za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine i poslaničkih grupa u Narodnoj skupštini.  **Odgovorno lice za sprovođenje programa:** generalni sekretar Narodne skupštine  **Opis programa**: Služba Narodne skupštine obavlja stručne i druge poslove za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine i poslaničkih grupa u Narodnoj skupštini, i to: priprema i organizuje sednice Narodne skupštine i njenih radnih tela i izrađuje izveštaje, zapisnike i stenografske beleške sa tih sednica; izrađuje tekstove usvojenih zakona i drugih opštih akata, radi objavljivanja; priprema i čuva izvornike zakona i drugih opštih akata koje donosi Narodna skupština; priprema projekcije potrebnih sredstava za rad Narodne skupštine i njenih radnih tela; obavlja stručne i druge poslove u vezi s ostvarivanjem međunarodne parlamentarne saradnje; priprema predloge akata i drugih materijala na zahtev narodnih poslanika i radnih tela Narodne skupštine; daje usmena i pisana stručna mišljenja o pitanjima iz nadležnosti Narodne skupštine, na zahtev narodnih poslanika, radnih tela Narodne skupštine i poslaničkih grupa u Narodnoj skupštini; obrađuje i prosleđuje predstavke i predloge nadležnom organu i obaveštava njihove podnosioce o tome; prikuplja, obrađuje, čuva i daje na korišćenje i razmenu informativno-dokumentacione materijale potrebne za rad narodnih poslanika, radnih tela Narodne skupštine i poslaničkih grupa u Narodnoj skupštini; organizuje saradnju s predstavnicima sredstava javnog informisanja i obezbeđuje uslove za njihov rad; obavlja poslove u vezi s ostvarivanjem statusnih i materijalnih prava narodnih poslanika; uređuje i izdaje odgovarajuće publikacije informativnog karaktera; obavlja poslove kancelarijskog poslovanja, računovodstvenih, materijalno-finansijskih i administrativno-tehničkih poslova, kao i kontinuirano unapređenje profesionalizacije Službe Narodne skupštine.  **Cilj programa:** Obezbeđivanje uslova za stručno, kvalitetno, efikasno i ekonomično obavljanje poslova za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine, poslaničkih grupa u Narodnoj skupštini i Republičke izborne komisije, stvaranje organizacionih, kadrovskih i drugih uslova za obavljanje poslova radi ostvarivanja nadležnosti Narodne skupštine.  **Indikator programa:**  - Mera u kojoj zaposleni pružaju stručnu podršku narodnim poslanicima za potrebe istraživanja: Značajna / osrednja / niska  - Narodna skupština redovno objavljuje informacije o svom radu: Značajna / osrednja / niska  **Programska aktivnost:** pružanje stručne podrške narodnim poslanicima u obavljanju poslaničke funkcije  **Svrha programske aktivnosti:** Stručno, kvalitetno, efikasno, ekonomično, nepristrasno i politički neutralno obavljanje poslova za potrebe narodnih poslanika  **Pravni osnov za sprovođenje programske aktivnosti:**  Pravni osnov je sadržan u Pravilniku o unutrašnjem uređenju i sistematizaciji radnih mesta u Službi Narodne skupštine 03 broj 02-3937/11 od 21. novembra 2011. godine sa izmenama i dopunama od 18. decembra 2012. godine, 26. aprila 2013. godine i 3. marta 2015. godine, kojim se utvrđuju: naziv i delokrug unutrašnjih jedinica, ovlašćenja i odgovornosti rukovodilaca unutrašnjih jedinica, način saradnje Službe Narodne skupštine sa drugim organima i organizacijama, radna mesta državnih službenika na položaju, izvršilačka radna mesta po svakom zvanju (za državne službenike) i svakoj vrsti radnih mesta (za nameštenike), nazivi radnih mesta, opisi poslova radnih mesta i zvanja (za državne službenike), odnosno vrste (za nameštenike) u koja su radna mesta razvrstana, uslovi za rad zaposlenog na radnom mestu, kao i broj državnih službenika na položaju, državnih službenika na izvršilačkim radnim mestima i nameštenika za svako radno mesto.  **Odgovorno lice programa programske aktivnosti:** generalni sekretar Narodne skupštine  **Opis programske aktivnosti:** U Službi Narodne skupštine obavljaju se raznovrsni poslovi koji obuhvataju: analizu zakona, predloga zakona i drugih akata iz delokruga rada odbora; pripremu i organizovanje sednica radnih tela, izradu izveštaja i pripremu akata i informacija o pitanjima koja se razmatraju na sednicama radnih tela; davanju stručnih mišljenja u vezi s pitanjima koja razmatraju radna tela; pripremi amandmana na predloge zakona, drugih propisa i opštih akata za potrebe odbora; praćenje izvršavanja zaključaka radnih tela, izradu akata od značaja za sprovođenje kontrolne, odnosno izborne funkcije Narodne skupštine; organizovanje javnog slušanja; pripremu analiza i informacija o inicijativama, peticijama, predstavkama i predlozima građana, udruženja i organizacija; stručnu i administrativnu podršku narodnim poslanicima (priprema i stručna obrada amandmana koji se podnose na predloge zakona i drugih akata, pružanje stručne pomoći narodnim poslanicima u vezi sa primenom važećih propisa i primenom Poslovnika i drugih akata Narodne skupštine); stručnu pripremu i organizovanje sastanaka narodnih poslanika sa građanima, predstavnicima državnih organa, organizacija i tela; analizu predloga zakona i drugog opšteg akta sa aspekta usklađenosti propisa sa propisima EU; izradu tabele o usklađenosti predloga zakona i drugog opšteg akta koje podnose narodni poslanici, sa propisima EU; pripremu uporednih pregleda propisa EU i informacije o potrebi usaglašavanja važećih propisa sa propisima EU; ostvarivanje saradnje sa: Delegacijom EU u Beogradu, diplomatskim misijama zemalja članica EU i misijama drugih međunarodnih organizacija i organizacijama civilnog društva.  Obavljanje navedenih poslova zahteva stalno stručno usavršavanje zaposlenih u Službi Narodne skupštine kroz radionice, seminare i druge načine u cilju razmene iskustava sa državnim službenicima zemalja članica EU kako bi se usaglasilo poslovanje u skladu sa zahtevima EU.  **Cilj programske aktivnosti:** Obezbeđivanje kontinuiranog razvoja Službe, otvorenost za uvođenje savremenih tehnologija, jačanje odgovornosti zaposlenih u Službi u cilju blagovremenog i kvalitetnog obavljanja poslova i stvaranje osnova za stalno stručno usavršavanje i napredovanje zaposlenih u Službi, saglasno potrebama i mogućnostima Narodne skupštine.  **Indikator programske aktivnosti:**  - Izrada rodne analize kadrovskih potencijala: Da / Ne  - Informacije o radu Narodne skupštine postavljaju se kontinuirano na internet stranici: Da / Ne  FUNKCIJA 130 - Opšte usluge | | | | | |  |  |
| Ekonomska klasifikacija | Namena sredstava | Sredstva iz budžeta |
| 411 | PLATE, DODACI I NAKNADE ZAPOSLENIH (ZARADE) | 411.752.000 |
| 4111 | Plate, dodaci i naknade zaposlenih | 411.752.000 |
| 412 | SOCIJALNI DOPRINOSI NA TERET POSLODAVCA | 73.706.000 |
| 4121 | Doprinos za penzijsko i invalidsko osiguranje | 49.411.000 |
| 4122 | Doprinos za zdravstveno osiguranje | 21.206.000 |
| 4123 | Doprinos za nezaposlenost | 3.089.000 |
| 413 | NAKNADE U NATURI | 1.000 |
| 4131 | Naknade u naturi | 1.000 |
| 414 | SOCIJALNA DAVANjA ZAPOSLENIMA | 14.500.000 |
| 4141 | Naknada za vreme odsustvovanja s posla na teret fondova | 8.500.000 |
| 4144 | Pomoć u medicinskom lečenju zaposlenog ili članova uže porodice i druge pomoći zaposlenom | 6.000.000 |
| 415 | NAKNADE TROŠKOVA ZA ZAPOSLENE | 21.000.000 |
| 4151 | Naknade troškova za zaposlene | 21.000.000 |
| 416 | NAGRADE ZAPOSLENIMA I OSTALI POSEBNI RASHODI | 4.000.000 |
| 4161 | Nagrade zaposlenima i ostali posebni rashodi | 4.000.000 |
| 421 | STALNI TROŠKOVI | 220.602.000 |
| 4211 | Troškovi platnog prometa i bankarskih usluga | 1.200.000 |
| 4212 | Energetske usluge | 70.600.000 |
| 4213 | Komunalne usluge | 22.602.000 |
| 4214 | Usluge komunikacija | 30.000.000 |
| 4215 | Troškovi osiguranja | 6.000.000 |
| 4216 | Zakup imovine i opreme | 5.000.000 |
| 4219 | Ostali troškovi | 85.200.000 |
| 422 | TROŠKOVI PUTOVANjA | 18.300.000 |
| 4221 | Troškovi službenih putovanja u zemlji | 3.400.000 |
| 4222 | Troškovi službenih putovanja u inostranstvo | 14.900.000 |
| 423 | USLUGE PO UGOVORU | 162.340.000 |
| 4231 | Administrativne usluge | 15.000.000 |
| 4232 | Kompjuterske usluge | 30.640.000 |
| 4233 | Usluge obrazovanja i usavršavanja zaposlenih | 10.000.000 |
| 4234 | Usluge informisanja | 15.000.000 |
| 4235 | Stručne usluge | 46.850.000 |
| 4237 | Reprezentacija | 11.000.000 |
| 4239 | Ostale opšte usluge | 33.850.000 |
| 424 | SPECIJALIZOVANE USLUGE | 5.500.000 |
| 4243 | Medicinske usluge | 5.500.000 |
| 425 | TEKUĆE POPRAVKE I ODRŽAVANjE | 110.310.000 |
| 4251 | Tekuće popravke i održavanje zgrada i objekata | 66.150.000 |
| 4252 | Tekuće popravke i održavanje opreme | 44.160.000 |
| 426 | MATERIJAL | 70.470.000 |
| 4261 | Administrativni materijal | 20.990.000 |
| 4263 | Materijali za obrazovanje i usavršavanje zaposlenih | 10.000.000 |
| 4267 | Medicinski materijal | 150.000 |
| 4268 | Materijali za održavanje higijene i ugostiteljstvo | 9.000.000 |
| 4269 | Materijali za posebne namene | 30.330.000 |
| 462 | DOTACIJE MEĐUNARODNIM ORGANIZACIJAMA | 26.000.000 |
| 4621 | Tekuće dotacije međunarodnim organizacijama | 26.000.000 |
| 482 | POREZI, OBAVEZNE TAKSE I KAZNE NAMETNUTE OD JEDNOG NIVOA VLASTI DRUGOM | 500.000 |
| 4824 | Novčane kazne nametnute od jednog nivoa vlasti drugom | 500.000 |
| 483 | NOVČANE KAZNE I PENALI PO REŠENjU SUDA | 500.000 |
| 4831 | Novčane kazne i penali po rešenju sudova i sudskih tela | 500.000 |
| 511 | ZGRADE I GRAĐEVINSKI OBJEKTI | 70.000.000 |
| 5113 | Kapitalno održavanje zgrada i objekata | 55.000.000 |
| 5114 | Projektno planiranje | 15.000.000 |
| 512 | MAŠINE I OPREMA | 82.870.000 |
| 5122 | Administrativna oprema | 82.870.000 |
| 515 | NEMATERIJALNA IMOVINA | 36.400.000 |
| 5151 | Nematerijalna imovina | 36.400.000 |
| UKUPNO FUNKCIJA 130: | | 1,328,751,000 |

**FUNKCIJA 130** - Opšte usluge – Republička izborna komisija

**Programska aktivnost:** Obezbeđivanje uslova za redovan rad Republičke izborne komisije

**Svrha programske aktivnosti:** Obezbeđivanje finansijskih sredstava za finansiranje redovnog rada Republičke izborne komisije u 2017. godini i, obavljanje stručnih, administrativno-tehničkih i drugih poslova za potrebe Republičke izborne komisije od strane Službe Narodne skupštine

**Pravni osnov programske aktivnosti:** U skladu sa članom 98. stav 1. Zakona o izboru narodnih poslanika („Službeni glasnik RS“, br. 35/00, 57/03 – odluka US, 72/03 – dr. zakon, 18/04, 85/05 – dr. zakon, 101/05 – dr. zakon, 104/09 – dr. zakon, 28/11 –odluka US i 36/11), sredstva za rad organa za sprovođenje izbora, izborni materijal i druge troškove sprovođenja izbora obezbeđuju se u budžetu Republike.

Na osnovu člana 35. Zakona o izboru narodnih poslanika, uslove za rad Republičke izborne komisije obezbeđuje Narodna skupština.

U skladu sa tačkom 2. Odluke o organizaciji i radu Službe Narodne skupštine („Službeni glasnik RS“, broj 49/11), Služba Narodne skupštine obavlja stručne, administrativno-tehničke i druge poslove za potrebe Republičke izborne komisije.

U skladu sa članom 39. stav 2. Poslovnika Republičke izborne komisije („Službeni glasnik RS“, broj 5/12), Republička izborna komisija podnosi Narodnoj skupštini finansijski plan potrebnih sredstava, kako za redovan rad (koji obuhvata popunu upražnjenih poslaničkih mesta u Narodnoj skupštini, odnosno upražnjenih mesta članova nacionalnih saveta nacionalnih manjina), tako i za sprovođenje redovnih izbora za narodne poslanike, predsednika Republike i neposrednih izbora za članove nacionalnih saveta nacionalnih manjina. U skladu sa članom 35. Zakona o izboru narodnih poslanika, finansijski plan Republičke izborne komisije sastavni je deo skupštinskog budžeta, koji utvrđuje Odbor Narodne skupštine za administrativno-budžetska i mandatno-imunitetska pitanja, u postupku i na način utvrđen Zakonom o Narodnoj skupštini i Poslovnikom Narodne skupštine.

**Opis programske aktivnosti:** U okviru ove programske aktivnosti sprovode se poslovi vezani za sprovođenje izbora utvrđeni Zakonom o izboru narodnih poslanika. Republička izborna komisija u skladu sa Zakonom vrši popunu upražnjenog poslaničkog mesta, u slučaju prestanka mandata narodnog poslanika pre isteka vremena na koji je izabran.

Takođe, Republička izborna komisija sprovodi i poslove vezane za sprovođenje izbora utvrđenih Zakonom o nacionalnim savetima nacionalnih manjina. U slučaju da nekom od članova nacionalnih saveta nacionalnih manjina mandat prestane pre isteka vremena na koji je izabran, Republička izborna komisija u skladu sa Zakonom donosi rešenje o dodeli mandata člana nacionalnog saveta radi popune upražnjenog mesta u nacionalnom savetu.

Narodna skupština obezbeđuje uslove za redovan rad Republičke izborne komisije, a Služba Narodne skupštine obavlja stručne, administrativno-tehničke i druge poslove za potrebe Republičke izborne komisije.

**Cilj programske aktivnosti:** Stručno, blagovremeno i potpuno izvršavanje poslova neophodnih za nesmetan rad Republičke izborne komisije

**Indikator programske aktivnosti:**

Procenat sednica Republičke izborne komisije na godišnjem nivou na kojima se vrši popuna upražnjenih mesta u Narodnoj skupštini: 29 %

Procenat sednica Republičke izborne komisije na godišnjem nivou na kojima se vrši popuna upražnjenih mesta u nacionalnim savetima nacionalnih manjina: 17 %

|  |  |  |
| --- | --- | --- |
| FINANSIJSKI PLAN REPUBLIČKE IZBORNE KOMISIJE  ZA REDOVAN RAD ZA 2017. GODINU | | |
| Ekonomska klasifikacija | Namena sredstava | Plan za 2017. godinu |
| 1 | 2 | 3 |
| 416 | NAGRADE ZAPOSLENIMA I OSTALI POSEBNI RASHODI | 22.645.000 |
| 4161 | Nagrade zaposlenima i ostali posebni rashodi | 22.645.000 |
| 421 | STALNI TROŠKOVI | 660.000 |
| 4211 | Troškovi platnog prometa i bankarskih usluga | 60.000 |
| 4214 | Usluge komunikacija | 600.000 |
| 422 | TROŠKOVI PUTOVANjA | 1.600.000 |
| 4221 | Troškovi službenih putovanja u zemlji | 1.300.000 |
| 4222 | Troškovi službenih putovanja u inostranstvo | 300.000 |
| 423 | USLUGE PO UGOVORU | 800.000 |
| 4231 | Administrativne usluge | 50.000 |
| 4233 | Usluge obrazovanja i usavršavanja zaposlenih | 150.000 |
| 4234 | Usluge informisanja | 100.000 |
| 4235 | Stručne usluge | 200.000 |
| 4237 | Reprezentacija | 100.000 |
| 4239 | Ostale opšte usluge | 200.000 |
| 426 | MATERIJAL | 100.000 |
| 4261 | Administrativni materijal | 100.000 |
| 462 | DOTACIJE MEĐUNARODNIM ORGANIZACIJAMA | 300.000 |
| 4621 | Tekuće dotacije međunarodnim organizacijam | 300.000 |
| 482 | POREZI, OBAVEZNE TAKSE I KAZNE NAMETNUTE OD JEDNOG NIVOA VLASTI DRUGOM | 1.000 |
| 4824 | Novčane kazne nametnute od jednog nivoa vlasti drugom | 1.000 |
| 483 | NOVČANE KAZNE I PENALI PO REŠENjU SUDA | 1.000 |
| 4831 | Novčane kazne i penali po rešenju sudova i sudskih tela | 1.000 |
| UKUPNO | | 26.107.000 |

**Odgovorno lice:** generalni sekretar Narodne skupštine kao nalogodavac za korišćenje sredstava Skupštinskog budžeta ipredsednik i sekretar Republičke izborne komisije, kao nalogodavci za isplatu sredstava opredeljenih za rad Republičke izborne komisije.

**Programska aktivnost** **(nova mera)** - Izbori za predsednika Republike

**Svrha programske aktivnosti:** Uspešna i efikasna realizacija izbornih aktivnosti vezanih za sprovođenje izbora za predsednika Republike.

**Pravni osnov za sprovođenje programske aktivnosti:** Ustav Republike Srbije, Zakon o izboru predsednika Republike i Zakon o izboru narodnih poslanika.

**Opis programske aktivnosti:** U postupku sprovođenja izbora za predsednika Republike, Republička izborna komisija izvršava ovlašćenja i obaveze utvrđene Zakonom o izboru predsednika Republike i Zakonom o izboru narodnih poslanika i stara se da postupak izbora protekne u skladu sa zakonom.

**Odgovorno lice za sprovođenje programske aktivnosti:** Sekretar Republičke izborne komisije.

**Trajanje:** Programska aktivnost treba da bude sprovedena u 2017. godini.

**Cilj programske aktivnosti:** Sprovedeni izbori za predsednika Republike u skladu sa zakonom.

**Indikatori:**

|  |  |  |  |  |  |
| --- | --- | --- | --- | --- | --- |
| **Naziv indikatora** | **Jedinica mere** | **Bazna vrednost** | **Ciljna vrednost u 2017. god.** | **Ciljna vrednost u 2018. god.** | **Ciljna vrednost u 2019. god.** |
| 1. Procenat usvojenih prigovora na tok izbornog procesa u odnosu na ukupan broj podnetih prigovora | % | 0 | 0 | 0 | 0 |

**Rashodi i izdaci vezani za projekat:**

|  |  |  |
| --- | --- | --- |
| FINANSIJSKI PLAN REPUBLIČKE IZBORNE KOMISIJE  ZA SPROVOĐENjE IZBORA ZA PREDSEDNIKA REPUBLIKE U 2017. GODINI | | |
| Ekonomska klasifikacija | Namena sredstava | Plan za 2017. godinu |
| 1 | 2 | 3 |
| 416 | NAGRADE ZAPOSLENIMA I OSTALI POSEBNI RASHODI | 759.408.000 |
| 4161 | Nagrade zaposlenima i ostali posebni rashodi | 759,408,000 |
| 421 | STALNI TROŠKOVI | 104.042.000 |
| 4211 | Troškovi platnog prometa i bankarskih usluga | 12.000.000 |
| 4214 | Usluge komunikacija | 79.916.000 |
| 4216 | Zakup imovine i opreme | 12.126.000 |
| 422 | TROŠKOVI PUTOVANjA | 9.000.000 |
| 4221 | Troškovi službenih putovanja u zemlji | 9.000.000 |
| 423 | USLUGE PO UGOVORU | 126.250.000 |
| 4231 | Administrativne usluge | 550.000 |
| 4234 | Usluge informisanja | 120.200.000 |
| 4237 | Reprezentacija | 500.000 |
| 4239 | Ostale opšte usluge | 5.000.000 |
| 426 | MATERIJAL | 108.756.000 |
| 4261 | Administrativni materijal | 56.756.000 |
| 4264 | Materijal za saobraćaj | 36.000.000 |
| 4269 | Materijal za posebne namene | 16.000.000 |
| UKUPNO | | 1.107.456.000 |

Član 4.

Sredstva utvrđena ovim predlogom skupštinskog budžeta iskazuju se u Zakonu o budžetu Republike Srbije za 2017. godinu u okviru posebnog razdela.

**O B R A Z L O Ž E Nj E**

**I PRAVNI OSNOV ZA DONOŠENjE SKUPŠTINSKOG BUDžETA**

Pravni osnov za donošenje skupštinskog budžeta sadržan je u članu 64. Zakona o Narodnoj skupštini („Službeni glasnik RS“, broj 9/10), kojim je uređeno da Narodna skupština samostalno utvrđuje i raspolaže sredstvima za njen rad (u daljem tekstu: skupštinski budžet).

Postupak za utvrđivanje skupštinskog budžeta utvrđen je članom 65. Zakona o Narodnoj skupštini i čl. 179. do 181. Poslovnika Narodne skupštine („Službeni glasnik RS“, broj 20/12 – prečišćen tekst).

Članom 65. stav 1. Zakona o Narodnoj skupštini propisano je da generalni sekretar Narodne skupštine priprema predlog skupštinskog budžeta u skladu sa zakonom kojim se uređuje budžetski sistem i Poslovnikom Narodne skupštine i podnosi ga nadležnom odboru Narodne skupštine.

Članom 65. stav 1. alineja 12. Poslovnika Narodne skupštine propisano je da Odbor za administrativno-budžetska i mandatno- imunitetska pitanja (u daljem tesktu: Odbor) utvrđuje skupštinski budžet.

Članom 179. Poslovnika Narodne skupštine predviđeno je da se predlog skupštinskog budžeta podnosi s obrazloženjem koje sadrži pravni osnov za njegovo donošenje i obrazloženje predloga potrebnih sredstava za rad Narodne skupštine, i priprema na osnovu uputstva za pripremu budžeta, koje dostavlja ministarstvo nadležno za poslove finansija.

Članom 65. stav 2. Zakona o Narodnoj skupštini i članom 180. Poslovnika Narodne skupštine predviđeno je da Odbor, nakon razmatranja predloga skupštinskog budžeta, utvrđuje predlog skupštinskog budžeta, koji dostavlja ministarstvu nadležnom za finansije (u daljem tekstu: Ministarstvo) na mišljenje.

Članom 65. st. 3. do 6. Zakona o Narodnoj skupštini i članom 181. Poslovnika Narodne skupštine predviđeno je da Odbor razmatra obrazloženo mišljenje Ministarstva na sednici na kojoj prisustvuje ministar. Na toj sednici usaglašavaju se stavovi ministra i članova Odbora o predlogu skupštinskog budžeta. Skupštinski budžet je utvrđen kada se o njemu na sednici Odbora postigne saglasnost. Ministarstvo, bez izmena, utvrđen skupštinski budžet uključuje u nacrt budžeta Republike Srbije, a Vlada, bez izmena, u predlog zakona o budžetu Republike Srbije.

Ako se na sednici Odbora ne postigne saglasnost, Ministarstvo predlog skupštinskog budžeta koji je utvrdio Odbor, bez izmena, uključuje u nacrt budžeta Republike Srbije, a Vlada, bez izmena, u predlog zakona o budžetu Republike Srbije. U tom slučaju, Vlada u obrazloženju predloga zakona o budžetu Republike Srbije navodi razloge zbog kojih Ministarstvo smatra da predlog skupštinskog budžeta nije prihvatljiv.

**II OBRAZLOŽENjE PREDLOGA POTREBNIH SREDSTAVA**

**ZA RAD NARODNE SKUPŠTINE**

Nadležnost Narodne skupštine utvrđena je Ustavom Republike Srbije, a funkcije Narodne skupštine Zakonom o Narodnoj skupštini. Kao nosilac ustavotvorne i zakonodavne vlasti, Narodna skupština donosi i menja Ustav

Republike Srbije, odlučuje o promeni granice Republike Srbije, raspisuje republički referendum, potvrđuje međunarodne ugovore kada je zakonom predviđena obaveza njihovog potvrđivanja, odlučuje o ratu i miru i proglašava ratno i vanredno stanje, nadzire rad službi bezbednosti, donosi zakone i druge opšte akte iz nadležnosti Republike Srbije, daje prethodnu saglasnost na statut autonomne pokrajine, usvaja strategiju odbrane, usvaja plan razvoja i prostorni plan, usvaja budžet i Završni račun Republike Srbije na predlog Vlade, daje amnestiju za krivična dela. U ostvarivanju izborne funkcije Narodna skupština bira Vladu, bira sudije Ustavnog suda i odlučuje o njihovom razrešenju i prestanku mandata, bira predsednika Vrhovnog kasacionog suda, predsednike sudova, Republičkog javnog tužioca i javne tužioce i odlučuje o prestanku njihove funkcije, bira sudije i zamenike javnih tužilaca u skladu sa Ustavom i zakonom, bira i razrešava guvernera Narodne banke Srbije i Savet guvernera, bira i razrešava Zaštitnika građana, bira i razrešava i druge funkcionere određene zakonom. U ostvarivanju kontrolne funkcije Narodna skupština vrši nadzor nad radom Vlade i odlučuje o prestanku mandata Vlade i ministara, službi bezbednosti, guvernera Narodne banke Srbije, Zaštitnika građana, drugih organa i tela u skladu sa zakonom.

Predlog skupštinskog budžeta za 2017. godinu pripremljen je na osnovu zakona i odluka Administrativnog odbora, odnosno Odbora za administrativno-budžetska i mandatno-imunitetska pitanja kojima su bliže uređena prava i obaveze narodnih poslanika i zaposlenih u Službi Narodne skupštine i Uputstva za pripremu budžeta Republike Srbije za 2017. godinu i projekcijama za 2018. i 2019. godinu broj 401-00-03885/2016-03 od 15. novembra 2016. godine, koje je doneo ministar finansija, na osnovu člana 35. Zakona o budžetskom sistemu („Službeni glasnik RS“, br. 54/09, 73/10, 101/10, 101/11, 93/12, 62/13, 63/13-ispravka, 108/13, 142/14, 68/15 i 103/15).

Poslovnikom Narodne skupštine predviđeno je da Narodna skupština ima 20 odbora od čega 18 odbora po 17 članova, Odbor za kontrolu službi bezbednosti 9 članova i Odbor za prava deteta, kao posebno radno telo koje čini predsednik Narodne skupštine, potpredsednici Narodne skupštine, predstavnici poslaničkih grupa u Narodnoj skupštini i predsednik Odbora za rad, socijalna pitanja, društvenu uključenost i smanjenje siromaštva i koji u ovom sazivu Narodne skupštine ima 24 člana. Članovi odbora imaju zamenike članova (član 28. Zakona o Narodnoj skupštini i čl. 23. i 73. Poslovnika).

Zakonom o Narodnoj skupštini i Poslovnikom predviđeno je niz prava i obaveza narodnih poslanika od značaja za rad Narodne skupštine i njenih radnih tela, za čije sprovođenje se u skupštinskom budžetu svake godine obezbeđuju potrebna finansijska sredstva:

1. Narodni poslanik ima pravo da na sednici Narodne skupštine govori i pisane dokumente u radu Narodne skupštine, predviđene Poslovnikom, podnosi na svom jeziku (član 9. stav 2. Zakona o Narodnoj skupštini);

2. Sednice odbora mogu se održavati i van sedišta Narodne skupštine (član 42. stav 4. Poslovnika). Za realizaciju ove aktivnosti se svake godine obezbeđuju sredstva u skladu sa Uredbom o troškovima i naknadama državnih službenika i nameštenika.

3. Odbori imaju mogućnost da održavaju i javna slušanja (član 27. stav 7. Zakona o Narodnoj skupštini i čl. 83. - 84. Poslovnika). Javno slušanje se održava na određenu temu. Na poziv predsednika odbora, pored članova odbora i narodnih poslanika, javnom slušanju mogu da prisustvuju i druga lica;

4. Odbor može da obrazuje pododbor, a predsednik odbora posebnu radnu grupu (član 27. stav 8. Zakona o Narodnoj skupštini i član 44. stav 6. Poslovnika), u čijem radu mogu da učestvuju naučnici i stručnjaci iz određenih oblasti, u zavisnosti od pitanja koje se razmatra. Članom 27. stav 14. Zakona o Narodnoj skupštini i članom 43. Poslovnika, utvrđeno je da u radu radnih tela po pozivu mogu učestvovati i naučnici i stručnjaci;

5. Narodna skupština može da obrazuje privremena radna tela - anketne odbore i komisije (član 27. st. 12. i 13. Zakona o Narodnoj skupštini i čl. 68. - 69. Poslovnika), s tim što se anketni odbor obrazuje iz reda narodnih poslanika, a komisija iz reda narodnih poslanika, predstavnika organa i organizacija, naučnika i stručnjaka;

6. Predlagač zakona ima obavezu da Narodnoj skupštini, uz predlog zakona, dostavi izjavu i tabelu o usklađenosti tog predloga zakona sa propisima Evropske unije (član 151. Poslovnika). S tim u vezi, u izvršavanju zakonodavne funkcije Narodne skupštine neophodno je narodnim poslanicima i članovima odbora obezbediti stručnu podršku naučnika i stručnjaka. Stručna podrška je neophodna i u praćenju realizacije strategije pridruživanja Evropskoj uniji i predlaganju mera i inicijativa za njeno ubrzavanje u skladu sa Poslovnikom;

7. Radi održavanja sastanaka narodnih poslanika sa građanima, postoji mogućnost otvaranja kancelarija Narodne skupštine van sedišta Narodne skupštine (član 15. stav 4. Zakona o Narodnoj skupštini). U dosadašnjem periodu ova aktivnost se sprovodila uz finansijsku podršku međunarodnih organizacija (USAID, NDI) što opet ne isključuje mogućnost Narodne skupštine da svake godine planira određena sredstava za realizaciju ovog prava;

8. Članovi odbora imaju značajne aktivnosti u zemlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji. Obaveza Narodne skupštine je da naknadi troškove koji nastaju u vezi sa službenim putovanjima u zemlji i inostranstvu (troškovi putovanja, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima), u skladu sa Odlukom Administrativnog odbora Narodne skupštine o poslaničkoj naknadi broj 120-1105/09 - Prečišćen tekst od 27. marta 2009. godine sa izmenama od 23. aprila 2009. godine i Uredbom o naknadi troškova i otpremnini državnih službenika i nameštenika („Službeni glasnik RS“, br. 98/07 – prečišćen tekst, 84/14 i 84/15).

*A) AKTIVNOSTI U PERIODU 1. JANUAR – 31. DECEMBAR 2015. GODINE*

Polazeći od toga da su u prvoj polovini 2016. godine organizovani vanredni parlamentarni izbori, kao i da je od donošenja Ukaza predsednika Republike o raspuštanju Narodne skupštine Republike Srbije 4. marta 2016. godine do konstituisanja Narodne skupštine u XI Sazivu 3. juna 2016. godine, Narodna skupština vršila samo tekuće ili neodložne poslove u skladu sa članom 109. stav 7. Ustava Republike Srbije i članom 52. Zakona o Narodnoj skupštini, u okviru indikatora za utvrđivanje skupštinskog budžeta za 2017. godinu predstavljene su aktivnosti koje su realizovane u 2015. godini, a ne u 2016. godini.

1. Sednice Narodne skupštine

Narodna skupština je u 2015. godini održala 39 sednica u ukupnom trajanju od 120 dana, sa 314 tačaka dnevnog reda (u redovnom zasedanju 19 sednica u trajanju od 74 dana sa 225 tačaka dnevnog reda, u vanrednom zasedanju 17 sednica u trajanju od 43 dana sa 86 tačaka dnevnog reda i tri posebne sednice u trajanju od tri dana sa tri tačke dnevnog reda).

2. Sednice radnih tela

Radna tela Narodne skupštine su u periodu od 1. januara do 31. decembra 2015. godine, održala ukupno 480 sednica, i to:

Odbor za ljudska i manjinska prava i ravnopravnost polova 20

Odbor za administrativno-budžetska i

mandatno-imunitetska pitanja 21

Odbor za dijasporu i Srbe u regionu 6

Odbor za evropske integracije 27

Odbor za zaštitu životne sredine 12

Odbor za zdravlje i porodicu 21

Odbor za kontrolu službi bezbednosti 12

Odbor za Kosovo i Metohiju 6

Odbor za kulturu i informisanje 20

Odbor za obrazovanje, nauku, tehnološki

razvoj i informatičko društvo 17

Odbor za odbranu i unutrašnje poslove 26

Odbor za poljoprivredu, šumarstvo i vodoprivredu 26

Odbor za prava deteta 2

Odbor za pravosuđe, državnu upravu i lokalnu samoupravu 26

Odbor za privredu, regionalni razvoj,

trgovinu, turizam i energetiku 20

Odbor za prostorno planiranje, saobraćaj,

infrastrukturu i telekomunikacije 31

Odbor za rad, socijalna pitanja, društvenu

uključenost i smanjenje siromaštva 19

Odbor za spoljne poslove 26

Odbor za ustavna pitanja i zakonodavstvo 95

Odbor za finansije, republički budžet

i kontrolu trošenja javnih sredstava 46

Parlamentarni odbor za stabilizaciju i pridruživanje 2

Sednice su uglavnom održavane u Beogradu, u prostorijama Narodne skupštine dok je deset sednica odbora održano van sedišta Narodne skupštine. Pored sednica, odbori su u toku 2015. godine, u skladu sa članom 83. Poslovnika, organizovali i održali 18 javnih slušanja. Ove aktivnosti (sednice van sedišta i javna slušanja) odbori su realizovali uz podršku Programa Ujedinjenih nacija za razvoj (UNDP) i Švajcarske agencije za razvoj i saradnju (SDC) kroz projekat „Jačanje nadzorne uloge i javnosti u radu Narodne skupštine“, koji se do 1. decembra 2015. godine sprovodio u saradnji sa Narodnom skupštinom. U decembru 2015. godine Narodna skupština je započela realizaciju Druge faze Projekta „Jačanje nadzorne uloge i javnosti u radu Narodne skupštine“ koju će sprovoditi do 2019. godine.

Na osnovu člana 44. stav 4. Poslovnika Narodne skupštine, odbori su u toku 2015. godine održali i devet „zajedničkih“ sednica o pitanjima koja su od zajedničkog interesa.

Parlamentarni odbor za stabilizaciju i pridruživanje je održao dva dvodnevna sastanka (19. i 20. marta u Beogradu i 8. i 9. oktobra 2015. godine u Strazburu).

Globalna organizacija parlamentaraca za borbu protiv korupcije u Srbiji (Nacionalni ogranak GOPAC-a) je u toku 2015. godine održala dva sastanka i jednu dvodnevnu međunarodnu konferenciju u sedištu Narodne skupštine i imala niz drugih aktivnosti.

Članovi Komisije za kontrolu izvršenja krivičnih sankcija i Komisije za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji (2010 - 2015), u 2015. godini učestvovali su na više seminara i imali niz drugih aktivnosti iz delokruga ovih komisija.

3. Drugi statistički podaci o aktivnostima

Odbori su održali ukupno 478 sednica, sa 1469 tačaka dnevnog reda. Na sednicama odbora razmotreno je 442 predloga zakona i 30 predloga drugih opštih akata (isti predlog zakona razmatrala su najmanje dva odbora – Odbor za ustavna pitanja i zakonodavstvo i nadležni odbor) i 5.396 amandmana. Na osnovu člana 155. stav 3, člana 157. stav 6. i člana 165. Poslovnika Narodne skupštine, nadležni odbori su podneli ukupno 99 amandmana na predloge zakona, koje je predstavnik predlagača prihvatio. U okviru svog delokruga, odbori su doneli/podneli ukupno 356 akata i predloga akata i razmotrili 69 izveštaja, odnosno informacija o radu državnih organa, organizacija i tela, kao i njihove planove i programe rada. Takođe, odborima je u toku 2015. godine dostavljeno ukupno 712 predstavki, predloga i drugih pismena koje su podneli pojedinci, organizacije i udruženja građana, a koje su nadležni odbori razmatrali ili su ih sekretari tih odbora, u dogovoru sa predsednicima odbora, upućivali nadležnim organima na rešavanje. Odbori su svoju nadležnost ostvarivali i održavanjem sednica pododbora i radnih grupa, ukupno 48 sednica. Deset sednica odbora je održano van sedišta Narodne skupštine.

U okviru svog delokruga, odbori Narodne skupštine su imali i veći broj međunarodnih aktivnosti koje se odnose na učešće predsednika i članova odbora na međunarodnim konferencijama i sastancima sa predstavnicima parlamenata drugih država i međunarodnih organizacija. Takođe, članovi odbora su imali veliki broj sastanaka sa predstavnicima međunarodnih organizacija, organizacija civilnog sektora, kao i niz drugih aktivnosti.

*B) NAPOMENE OD ZNAČAJA ZA IZRADU SKUPŠTINSKOG BUDžETA*

U okviru zakonodavne, kontrolne, izborne i predstavničke funkcije Narodne skupštine u 2015. godini odvijala se intenzivna aktivnost Narodne skupštine i njenih radnih tela, a posebno: razmatranje predloga zakona u načelu i pojedinostima; razmatranje predloga drugih akata (strategija, deklaracija, preporuka, odluka); utvrđivanje predloga akata i odluka; donošenje odluka i pojedinačnih rešenja; davanje mišljenja; utvrđivanje predloga autentičnog tumačenja; utvrđivanje lista kandidata; razmatranje izveštaja nezavisnih državnih organa; razmatranje izveštaja, odnosno informacija o radu drugih državnih organa, organizacija i tela i njihove planove i programe rada; obrada i razmatranje predstavki, predloga i drugih pismena upućenih Narodnoj skupštini i odborima od strane pojedinaca, organizacija i udruženja građana; razmatranje aktuelnih pitanja; organizovanje javnih slušanja i okruglih stolova na teme iz delokruga odbora; učešće narodnih poslanika i zaposlenih u Službi Narodne skupštine na seminarima, okruglim stolovima, konferencijama i radionicama.

Prva (konstitutivna) sednica Narodne skupštine u ovom sazivu održana je 3. juna 2016. godine, dok su odbori konstituisani Odlukom Narodne skupštine od 22. juna 2016. godine, na predlog poslaničkih grupa, srazmerno broju narodnih poslanika poslaničke grupe u odnosu na ukupan broj narodnih poslanika u Narodnoj skupštini.

U izradi skupštinskog budžeta za 2017. godinu vodilo se računa o primeni odredaba člana 16. stav 2. Zakona o izmenama i dopunama Zakona o budžetskom sistemu koje su stupile na snagu 15. decembra 2015. godine, a kojima je predviđeno postepeno uvođenje rodno odgovornog budžetiranja (ROB) u budžet RS i budžete lokalnih vlasti do 2020. godine, kada svi budžetski korisnici treba u potpunosti da uvedu sve elemente ROB-a u ceo programski budžet. Naime, u okviru programa 20101 - Stručna služba, korigovani su ciljevi ovog programa kao i indikatori programa u pogledu ROB komponente, te je kao nova programska aktivnost, planirana „izrada rodne analize kadrovskih potencijala“. Za realizaciju ovog cilja biće obrazovana radna grupa koju će činiti zaposleni u stručnim službama Narodne skupštine, sa zadatkom prikupljanja rodno osetljivih podataka na osnovu kojih će, u saradnji sa predstavnicima Koordinacionog tela za rodnu ravnopravnost i Ženskom parlamentarnom mrežom, biti izvršena rodna analiza i uvedena perspektiva rodne ravnopravnosti u programe, aktivnosti i projekte koje sprovodi Narodna skupština.

*IV AKTIVNOSTI ZA KOJE JE POTREBNO*

*OBEZBEDITI FINANSIJSKA SREDSTVA*

1. *STALNE KOMISIJE NARODNE SKUPŠTINE*

Pored 20 odbora predviđenih Poslovnikom Narodne skupštine, u svakom sazivu Narodne skupštine počev od 2011. godine obrazuju se i dve stalne Komisije: Komisija za kontrolu izvršenja krivičnih sankcija, na osnovu člana 278. Zakona o izvršenju krivičnih sankcija („Službeni glasnik RS“, broj 55/14) i Komisija za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji (2010 - 2015), na osnovu Nacionalnog akcionog plana za primenu Rezolucije 1325 Saveta bezbednosti Ujedinjenih nacija („Službeni glasnik RS“, broj 102/10) i Odluke Narodne skupštine od 29. decembra 2011. godine, a u toku je izrada i novog nacionalnog akcionog plana za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji za period 2016 – 2020. Finansijsku podršku u radu navedenim komisijama u toku 2015. i 2016. godine pružala je Misija OEBS-a u Srbiji, što se očekuje da će nastaviti i u 2017. godini. Stručnu i administrativnu podršku u radu ovih komisija pružaju zaposleni u Odboru za pravosuđe, državnu upravu i lokalnu samoupravu i Odboru za ljudska i manjinska prava i ravnopravnost polova.

2. *RADNA TELA NARODNE SKUPŠTINE*

Narodna skupština, na predlog Odbora za administrativno-budžetska i mandatno-imunitetska pitanja donosi kodeks ponašanja narodnih poslanika (član 65. stav 1 alineja druga Poslovnika) i utvrđuje izgled i upotrebu amblema, oznaka i drugih simbola i obeležja Narodne skupštine.

Odbor za administrativno-budžetska i mandatno-imunitetska pitanja je doneo Odluku o unutrašnjem redu u zgradi Narodne skupštine (21 broj 02-1556/15 od 4. juna 2015. godine), a generalni sekretar Narodne skupštine Uputstvo o sprovođenju Odluke o unutrašnjem redu u zgradi Narodne skupštine (03 broj 02-1556/15 od 15. juna 2015. godine). S tim u vezi planirana su sredstva za izradu propusnica i nabavku usluge izrade novog softvera i aplikacije koja treba da omogući vođenje evidencije o licima koja ulaze u Narodnu skupštinu, uključujući obe zgrade, u skladu sa propisima kojima se uređuje zaštita podataka o ličnosti. Takođe, ovaj odbor je, na osnovu člana 65. stav 1. alineje 6. Poslovnika Narodne skupštine, nadležan da donosi akt o akreditaciji i uslovima za rad predstavnika sredstava javnog informisanja u Narodnoj skupštini, te su planirana i sredstva za izdavanje elektronskih novinarskih akreditacija za ulazak lica u zgradu Narodne skupštine. Planira se štampanje oko 1000 kartica – propusnica za novinare, stranke i zaposlene.

Odbor za ustavna pitanja i zakonodavstvo je, kao kopredsedavajući sa Odborom za pravna pitanja nemačkog Bundestaga, u 2011, 2012, 2014. i 2015. godini organizovao međunarodne konferencije odbora za pravna pitanja, kao vid saradnje odbora koji imaju sličan delokrug rada iz različitih zemalja. Navedena aktivnost planirana je i za 2017. godinu. Na osnovu Memoranduma o saradnji sa Kancelarijom za demokratske institucije i ljudska prava iz Varšave (ODIHR/OEBS), Odbor, počev od 2011. godine, organizuje radionice kroz Projekat unapređivanja zakonodavnog postupka i kvaliteta izrade propisa. Pored navedenih aktivnosti, ovaj odbor prati izgradnju pravnog sistema i nomotehnički kvalitet obrade propisa koje donosi Narodna skupština, i utvrđuje Jedinstvena metodološka pravila za izradu propisa.

Odbor za rad, socijalna pitanja, društvenu uključenost i smanjenje siromaštva će i u 2017. godini nastaviti saradnju sa Igmanskom inicijativom, mrežom nevladinih organizacija Bosne i Hercegovine, Hrvatske, Crne Gore i Srbije, a koja se tiče slobode kretanja radne snage između zemalja Dejtonskog sporazuma, uz korišćenje iskustava nordijskog modela saradnje i u okviru iste planira učešće na sastancima u Crnoj Gori, Bosni i Hercegovini i Hrvatskoj, kao i organizovanje skupa u Srbiji sa istim učesnicima.

Na osnovu Zakona o elektronskim medijima („Službeni glasnik RS“, broj 83/14 i 6/16-dr.zakon) Odbor za kulturu i informisanje ima obavezu da raspiše javni poziv za izbor četiri člana Saveta Regulatornog tela za elektronske medije kojima ističe mandat u 2017. godini. Osim ovog odbora i drugi odbori (Odbor za privredu, regionalni razvoj, trgovinu, turizam i energetiku; Odbor za finansije, republički budžet i kontrolu trošenja javnih sredstava) imaju zakonom predviđenu obavezu objavljivanja konkursa za izbor pojedinih funkcionera koje bira Narodna skupština (npr. Komisija za zaštitu konkurencije, Republička komisija za zaštitu prava u postupcima javnih nabavki).

Odbor za odbranu i unutrašnje poslove će u 2017. godini učestvovati na godišnjem sastanku predstavnika regionalnih parlamentarnih odbora za odbranu koji se održava u organizaciji Centra za bezbednosnu saradnju (RACVIAC). Troškove učešća parlamentarnih delegacija snosi organizator.

Odbor za Kosovo i Metohiju planira da u 2017. godini poseti teritoriju Autonomne pokrajine Kosovo i Metohija u cilju ostvarivanja bolje saradnje sa pripadnicima srpskog naroda i ostalih nacionalnih zajednica na Kosovu i Metohiji, kao i sa srpskim institucijama i poslanicima „Srpske liste“, sa ciljem da se napravi mehanizam stalne komunikacije.

Na osnovu Zakona o osnovama uređenja službi bezbednosti Republike Srbije („Službeni glasnik RS“, br. 116/07 i 72/12) i saglasno Odluci o načinu na koji Odbor za kontrolu službi bezbednosti vrši neposredan nadzor nad radom službi bezbednosti Republike Srbije (22 broj 02-2262/16 od 30. septembra 2016. godine), a u cilju unapređenja civilne i demokratske kontrole službi bezbednosti, ovaj odbor planira da u toku 2017. godine obavi više nadzornih poseta sedištima i regionalnim centrima službi bezbednosti.

U okviru Projekta „Jačanje nadzorne funkcije i javnosti u radu Narodne skupštine“, koji se sprovodi u saradnji sa Programom Ujedinjenih nacija za razvoj (UNDP) i Švajcarskom agencijom za razvoj i saradnju (SDC), Narodna skupština, odnosno Odbor za finansije, republički budžet i kontrolu trošenja javnih sredstava je u decembru 2015. godine okončao prvu fazu u razvoju Portala za nadzor nad javnim finansijama čime je realizovana mera utvrđena Akcionim planom Vlade za sprovođenje Nacionalne strategije za borbu protiv korupcije u Republici Srbiji za period od 2013. do 2018. godine. Za naredne faze koje će Narodna skupština postepeno razvijati u narednom periodu, predviđeno je povezivanje Portala sa drugim elektronskim sistemima (portalima) za praćenje javne potrošnje iz državnog budžeta (Ministarstva finansija - Uprave za javni dug i Uprave za trezor, Državne revizorske institucije, Uprave za javne nabavke, Republičke komisije za zaštitu prava u postupcima javnih nabavki i dr.), preuzimanje njihovih podataka i uspostavljanje jedinstvene baze podataka o sistemu javne potrošnje iz državnog budžeta na način koji će narodnim poslanicima i javnosti olakšati pristup neophodnim informacijama o trošenju budžetskih sredstava i omogućiti im da na jednostavan i efikasan način prate trošenje javnih sredstava iz budžeta i vrše nadzor nad javnim finansijama.

Odbor za privredu, regionalni razvoj, trgovinu, turizam i energetiku će u 2017. godini učestovati na sastancima Parlamentarnog plenuma Energetske zajednice u Sekretarijatu Energetske zajednice u Beču ili u nekoj od država članica Energetske zajednice. U okviru parlamentarne dimenzije malteškog (od januara do juna 2017. godine) i estonskog (od jula do decembra 2017. godine) predsedavanja Evropskom unijom (EU), predsednik Odbora će učestvovati na sastancima predsednika nadležnih odbora nacionalnih parlamenata država članica EU i Evropskog parlamenta.

Odbor za privredu, regionalni razvoj, trgovinu, turizam i energetiku, Odbor za finansije, republički budžet i kontrolu trošenja javnih sredstava i Odbor za evropske integracije će i u 2017. godini aktivno učestvovati u radu Regionalne mreže parlamentarnih odbora za ekonomiju, finansije i evropske integracije zemalja Zapadnog Balkana u organizaciji Vestminsterske fondacije za demokratiju (WFD). Program Regionalne mreže parlamentarnih odbora za ekonomiju, finansije i evropske integracije zemalja Zapadnog Balkana trajaće do 2018. godine.

Odbor za evropske integracije obavlja saradnju sa međunarodnim institucijama, na osnovu člana 64. Poslovnika Narodne skupštine. Odbor intenzivno sarađuje sa odborima parlamenata drugih zemalja i parlamentarnim institucijama. Sa sticanjem statusa kandidata za članstvo u EU, članovi Odbora se pozivaju na redovne sastanke u okviru parlamentarne dimenzije predsedavanja članica EU (COSAC). Odbor učestvuje u redovnim sastancima članova odbora nadležnih za EU integracije parlamenata regiona (COSAP). Odbor ostvaruje i bilateralnu saradnju razmenjujući posete sa članovima parlamenata drugih zemalja.

Na osnovu Protokola o saradnji Odbora za evropske integracije Narodne skupštine Republike Srbije i Odbora za evropske integracije i regionalnu saradnju Narodne skupštine Republike Srpske koji je potpisan 6. oktobra 2014. godine, predviđeno je intenziviranje saradnje ova dva odbora u procesu evropskih integracija, sa ciljem razmene iskustava i dobrih praksi. Prema Protokolu, saradnja odbora se odvija kroz razmenu iskustava u procesu usklađivanja zakonodavstva sa pravnim tekovinama EU, jačanje regionalne saradnje i zajedničko konkurisanje za sredstva iz IPA fondova, jačanje kontrolne uloge parlamenata i razmenu iskustava u pogledu informisanja šire javnosti o značaju procesa evropskih integracija.

Parlamentarni odbor za stabilizaciju i pridruživanje je prvi put osnovan 6. novembra 2013. godine. Ovaj odbor čine 15 narodnih poslanika Narodne skupštine i 15 poslanika Evropskog parlamenta. Na osnovu člana 125. Sporazuma o stabilizaciji i pridruživanju, Odbor održava dva sastanka godišnje, jedan u Beogradu, drugi u Briselu/Strazburu.

Protokolom o saradnji Narodne skupštine Republike Srbije i Narodne skupštine Republike Srpske koji su predsednici ovih skupština zaključili na osnovu člana 7. Zakona o potvrđivanju Sporazuma o uspostavljanju specijalnih paralelnih odnosa između Republike Srpske i Republike Srbije („Službeni glasnik RS“, broj 60/07), predviđena je saradnja u smislu organizacije zajedničkih sednica i sastanaka, kao i studijskih poseta narodnih poslanika i zaposlenih u stručnim službama skupština u cilju prenošenja iskustava u radu skupštinskih odbora i službi skupština. Troškove sastanaka i zajedničkih sednica snosi skupština domaćin boravka.

Skupštinskim budžetom planirana su sredstava za realizaciju svih navedenih aktivnosti radnih tela Narodne skupštine.

*3. NEFORMALNE PARLAMENTARNE GRUPE U NARODNOJ SKUPŠTINI*

U Narodnoj skupštini se u svakom sazivu, počev od 2013. godine obrazuju sledeće neformalne parlamentarne grupe:

- Ženska parlamentarna mreža čiji rad podržavaju Beogradski fond za političku izuzetnost, Koordinaciono telo Vlade Republike Srbije za rodnu ravnopravnost, Agencija UN WOMEN i Misija OEBS-a u Srbiji;

- Globalna organizacija parlamentaraca za borbu protiv korupcije u Srbiji (Nacionalni ogranak GOPAC-a) sa ciljem borbe protiv korupcije i njene prevencije, kroz jačanje integriteta u vršenju javnih funkcija. Nacionalni ogranak GOPAC-a čine narodni poslanici iz prethodnih i aktuelnog saziva Narodne skupštine i otvoren je za pristup novim članovima, u skladu sa Poveljom o osnivanju Globalne organizacije parlamentaraca za borbu protiv korupcije u Srbiji. Rad Nacionalnog ogranka GOPAC-a podržava do 2019. godine UNDP/SDC kroz Drugu fazu Projekta „Jačanje nadzorne uloge i javnosti u radu Narodne skupštine“;

- Ekonomski kokus, kao dobrovoljna, neformalna parlamentarna grupa narodnih poslanika, sa ciljem izgradnje političkog konsenzusa oko važnih ekonomskih pitanja i zakonskih rešenja kojima se uređuje privredni ambijent kroz otvoreni i stalni dijalog sa privredom, lokalnim samoupravama i civilnim društvom. Rad Ekonomskog kokusa podržavaju Nacionalna alijansa za lokalni ekonomski razvoj (NALED) i Međunarodni republikanski institut (IRA);

- Zelena poslanička grupa, kao neformalna parlamentarna grupa, koju čine narodni poslanici iz različitih stranaka koji su zainteresovani da rade na promociji i prihvatanju evropskih standarda i normi u oblasti zaštite životne sredine i održivog razvoja. Cilj Zelene poslaničke grupe je da teme zaštite životne sredine i održivog razvoja dobiju prioritet i nađu se u fokusu prilikom odlučivanja u Narodnoj skupštini. Aktivnosti ove grupe se sprovode u saradnji sa Centrom modernih veština i Beogradskim fondom za političku izuzetnost i uz podršku Balkanskog fonda za demokratiju;

- Parlamentrni forum za energetsku politiku Srbije, kao neformalna parlamentarna grupa, koju čine narodni poslanici iz različitih stranaka zainteresovani za pitanja energetske politike Srbije. U okviru ovog foruma organizuju se sastanci na kojima učestvuju predstavnici sektora energetike, radi razmene informacija i razmatranja određenih pitanja iz oblasti energetike.

*V DRUGE AKTIVNOSTI*

Skupštinskim budžetom za 2017. godinu planirana su sredstva za redovan rad Biblioteke Narodne skupštine koja pruža usluge iz delokruga svog rada narodnim poslanicima, zaposlenima u Službi Narodne skupštine i drugim korisnicima, kao što su: nabavka stručne literature i službenih glasila; korišćenje elektronske baze podataka (Ekspert, Paragraf net, Paket propisa 5+); pretplata na službena glasila, elektronske baze propisa, dnevne novine, nedeljnike i stručne časopise; koričenje i konzervacija starih i oštećenih publikacija.

Mobilni parlament je program poseta delegacije narodnih poslanika, u pratnji i organizaciji zaposlenih u Grupi za edukaciju i prezentaciju skupštinske baštine, lokalnim samoupravama širom zemlje. U trodnevnom programu, Mobilni parlament posećuje tri grada odnosno opštine po izboru. U delegaciji su narodni poslanici iz različitih političkih partija, koji su rodom iz gradova koji se obilaze ili u njima žive. U svakom gradu se organizuju po dve otvorene tribine na kojima narodni poslanici predstavljaju svoj rad i rad Narodne skupštine: u prepodnevnim časovima za srednjoškolce, a u popodnevnim, u prostorijama lokalne samouprave, za građane. Tribine su otvorenog tipa, na kojima građani i srednjoškolci sami biraju temu o kojoj će se razgovarati.

Simulacije sednica Narodne skupštine su najsavremenije interaktivno nastavno sredstvo, koncipirano na principu učenja kroz učestvovanje. Ovaj program je razvijen u saradnji sa Misijom OEBS u Srbiji, Minhenskim centrom za primenjenu politiku, Ministarstvom prosvete i fakultetom političkih nauka u Beogradu. U tročasovnom programu srednjoškolci imaju priliku da budu „narodni poslanici“ i prođu kroz sve ključne momente zakonodavnog procesa: pisanje amandmana, rad u odborima, sastanci poslaničkih klubova, diskusija u plenumu, glasanje itd.

Služba Narodne skupštine je organizovana u skladu sa organizacionom strukturom utvrđenom Odlukom o organizaciji i radu Službe Narodne skupštine, tako što se Služba sastoji od dve posebne unutrašnje jedinice (Kabinet predsednika Narodne skupštine i Generalni sekretarijat Narodne skupštine) i četiri osnovne unutrašnje jedinice (Sektor za zakonodavstvo, Sektor za međunarodne odnose, Sektor za opšte poslove i Sektor za održavanje objekata Narodne skupštine).

Kadrovskim planom za 2017. godinu predviđena je potreba za popunom određenog broja radnih mesta. U pitanju su radna mesta za visoko obrazovane državne službenike koji bi bili angažovani za obavljanje stručnih odnosno najsloženijih poslova koja zahtevaju ekspertska znanja, sposobnosti i veština iz prevashodno pravne i ekonomske oblasti, kako bi se u dužem vremenskom periodu obezbedili uslovi za daljim stručnim, kvalitetnim, efikasnim i ekonomičnijim obavljanjem poslova u Službi Narodne skupštine.

U Kabinetu predsednika Narodne skupštine obavljaju se stručni, administrativni i drugi poslovi od značaja za vršenje funkcije predsednika i potpredsednika Narodne skupštine. Pored lica koja obavljaju poslove za predsednika i potpredsednika Narodne skupštine, u okviru Kabineta sistematizovana su i radna mesta za lica koja obavljaju poslove za poslaničke grupe u skladu sa Odlukom Odbora za administrativno-budžetska i mandatno-imunitetska pitanja o radnom angažovanju konsultanata u poslaničkim grupama u Narodnoj skupštini 21 broj 02-1171/14 od 30. aprila 2014. godine.

Zaposleni u Kabinetu zasnivaju radni odnos na određeno vreme - dok traje dužnost funkcionera, odnosno dok postoji poslanička grupa, a najduže do kraja saziva Narodne skupštine.

U Generalnom sekretarijatu Narodne skupštine obavljaju se poslovi: prikupljanja podataka od značaja za rad generalnog sekretara, prati se realizacija projekata koji se odnose na unapređenje organizacije rada Službe i kadrovske strukture, obrađuju predmeti i zahtevi narodnih poslanika i zaposlenih u Službi, državnih organa, orgaizacija i tela, kao i međunarodnih organizacija i institucija, prati se realizacija zaključenih domaćih i međunarodnih sporazuma o saradnji iz međunarodne skupštine i drugih organa i organizacija i daju predlozi za njihovo unapređenje u vezi sa dostupnošću informacija od javnog značaja i tajnosti podataka, sprovođenja nacionalne strategije za borbu protiv korupcije i akcionog plana za primenu nacionalne strategije za borbu protiv korupcije u Narodnoj skupštini, na izradi stručnih uputstava narodnim poslanicima i državnim službenicima u vezi zaštite tajnih podataka vezanih za izvršenje zakona iz oblasti odbrane, propise za rad u ratnom i vanrednom stanju, zadataka utvrđenih Planom odbrane Republike Srbije; interne revizije; pripreme i obrade sednice Narodne skupštine i izdavanje stenografskih beležaka; odnosa s javnošću; protokola i prezentacije skupštinske baštine i drugi stručni i administrativni poslovi od značaja za vršenje funkcije generalnog sekretara i njegovih zamenika. Za obavljanje ovih poslova obrazovane su četiri uže unutrašnje jedinice (Odeljenje za pripremu i obradu sednica Narodne skupštine, Odsek za izdavanje stenografskih beležaka, Odeljenje za odnose s javnošću i Odeljenje za poslove protokola, edukaciju i prezentaciju skupštinske baštine). U Generalnom sekretarijatu sistematizovano je i radno mesto internog revizora.

U Sektoru za zakonodavstvo obavljaju se poslovi: za potrebe poslaničkih grupa i radnih tela Narodne skupštine; analize zakona, predloga zakona i drugih opštih akata; analize usklađenosti propisa sa propisima Evropske unije; izrade informativnih i analitičkih istraživanja i bibliotečki poslovi, kao i drugi poslovi za potrebe Narodne skupštine u vršenju zakonodavne funkcije. Za obavljanje ovih poslova obrazuje se sedam užih unutrašnjih jedinica (Odeljenje za poslove poslaničkih grupa, Odeljenje za ustavno - pravni sistem i organizaciju vlasti, Odeljenje za ekonomsko - finansijska pitanja, Odeljenje za odbranu i nacionalna pitanja, Odeljenje za opšta društvena pitanja, Odeljenje za evropske integracije i Biblioteka Narodne skupštine). Polazeći od povećanog obima i složenosti poslova koji se obavljaju u radnim telima Narodne skupštine, Pravilnikom o unutrašnjem uređenju i sistematizaciji radnih mesta predviđen je veći broj izvršilaca sa odgovarajućim radnim iskustvom i profilom obrazovanja u odnosu na postojeći broj, a u cilju podizanja stručnog kapaciteta Službe i Narodne skupštine.

U Sektoru za međunarodne odnose obavljaju se poslovi: za potrebe stalnih i drugih parlamentarnih delegacija; za potrebe parlamentarne saradnje; istraživanja i razvoja međuparlamentarnih i međunarodnih odnosa; prevođenja, kao i drugi poslovi za potrebe Narodne skupštine i njenih radnih tela, poslaničkih grupa i narodnih poslanika iz oblasti međunarodnih odnosa. Za obavljanje ovih poslova obrazuju se dve uže unutrašnje jedinice (Odeljenje za spoljne poslove i Odsek za poslove prevođenja).

U Sektoru za opšte poslove obavljaju se poslovi: planiranja i izrade skupštinskog budžeta; finansijskog računovodstva i knjigovodstva; javnih nabavki; upravljanja ljudskim resursima; upravljanja rizicima, zaštite na radu i protivpožarne zaštite; elektronskog parlamenta; elektronskih, informacionih, energetskih sistema i sistema automatike; računarske mreže, internet i telekomunikacija; daktilografije, stenografisanja i birotehnike; pisarnice, ekspedicije pošte i arhiva, kao i drugi opšti poslovi za potrebe Narodne skupštine. Za obavljanje ovih poslova obrazuje se šest užih unutrašnjih jedinica (Grupa za organizaciju i razvoj; Odeljenje za budžetske, finansijsko - računovodstvene i poslove javnih nabavki; Odeljenje za ljudske resurse; Odeljenje protivpožarne zaštite i zaštite na radu; Odeljenje za elektroniku, telekomunikacije i informatiku i Odeljenje za administrativne i birotehničke poslove). U Odeljenju za budžetske, finansijsko - računovodstvene i poslove javnih nabavki obrazuju se: Odsek za budžetsko planiranje, normativu, analizu i izveštavanje; Odsek za budžetsko računovodstvo i Grupa za javne nabavke. U Odeljenju za elektroniku, telekomunikacije i informatiku obrazuju se: Odsek za elektronske sisteme, Odsek za računarske mreže, internet i telekomunikacije i Grupa za elektro - energetiku i automatiku. U Odeljenju za administrativne i birotehničke poslove obrazuju se: Odsek pisarnice sa ekspedicijom i arhivom; Odsek daktilobiroa; Odsek stenobiroa i Odsek birotehnike. U Odeljenju za budžetske, finansijsko - računovodstvene i poslove javnih nabavki i Odeljenju za elektroniku, telekomunikacije i informatiku uvedene su nove uže unutrašnje organizacione jedinice i povećan je broj izvršilaca, kako bi se obezbedila adekvatna stručna podrška u izradi skupštinskog budžeta i praćenju njegovog izvršenja, kao i modernizacija rada Narodne skupštine, koja se ogleda u unapređenju i razvoju sistema e - parlamenta i drugih informacionih i tehnoloških sistema koje Narodna skupština koristi.

U Sektoru za održavanje objekata Narodne skupštine obavljaju se poslovi: investicionog, tehničkog i tekućeg održavanja objekata Narodne skupštine; zaštite i održavanja kulturnih dobara koje koristi i kojima upravlja Narodna skupština; analize i planiranja razvoja tehničko - tehnoloških uslova za rad; građenje, rekonstrukcije, dogradnje, adaptacije, sanacije, restauracije, konzervacije, enterijerskog i eksterijerskog uređenja i opremanja, kao i poslovi čišćenja i higijenizacije objekata, zemljišta, instalacija, postrojenja, uređaja i opreme koje koristi i kojima upravlja Narodna skupština. Za obavljanje ovih poslova obrazuju se tri uže unutrašnje jedinice (Grupa za investiciono održavanje objekata, zaštitu i održavanje kulturnih dobara; Odeljenje za tehničko i tekuće održavanje i Odsek za održavanje čistoće).

Predviđenim brojem izvršilaca, u Pravilniku o unutrašnjem uređenju i sistematizaciji radnih mesta u Službi Narodne skupštine, opisima poslova, radnih mesta, zvanjima i uslovima zaposlenih za rad na radnom mestu, omogućava se dalje unapređenje kvaliteta i modernizacije rada Službe Narodne skupštine, pružanje adekvatne stručne podrške narodnim poslanicima u obavljanju njihove funkcije, u skladu sa najboljom parlamentarnom praksom. Neophodne su kontinuirane obuke i stručna usavršavanja zaposlenih u Službi Narodne skupštine, kako bi u potpunosti mogli da odgovore zahtevima radnog mesta.

Narodna skupština svoje aktivnosti planira po funkcionalnim klasifikacijama i to:

1. funkcija 110 - Izvršni i zakonodavni organi, finansijski i fiskalni poslovi i spoljni poslovi,

2. funkcija 130 - Opšte usluge.

U skladu sa Zakonom o budžetskom sistemu, sredstva za rad Narodne skupštine planirana su po funkcionalnim i ekonomskim klasifikacijama, programima i programskim aktivnostima.

Ekonomskim klasifikacijama na trećem klasifikacionom nivou grupisani su jednoznačni rashodi po metodologiji koja je utvrđena Zakonom o budžetskom sistemu. Četvrti klasifikacioni nivo ekonomske šifre rashoda daje analitičke podatke o rashodima koji čine sastavni deo grupe rashoda na trećem nivou ekonomske klasifikacije.

**NARODNA SKUPŠTINA Funkcija 110 - Izvršni i zakonodavni organi, finansijski i fiskalni poslovi i spoljni poslovi**

**Program 2101:** Politički sistem - zakonodavna vlast

**Programska aktivnost 0001** – vršenje funkcije narodnog poslanika

Statusna i materijalna prava narodnih poslanika regulisana su Zakonom o primanjima narodnih poslanika u Narodnoj skupštini Republike Srbije, Zakonom o Narodnoj skupštini i drugim zakonima i propisima, kao i odlukama Administrativnog odbora i Odbora za administrativno-budžetska i mandatno-imunitetska pitanja.

Prema važećim propisima, narodni poslanik ima pravo na: platu; naknadu troškova za vršenje poslaničke funkcije (poslanički dodatak); troškove korišćenja privatnog automobila; troškove hotelskog smeštaja za vreme održavanja sednica Narodne skupštine i njenih radnih tela (poslanička naknada); troškove službenog putovanja u zemlji i inostranstvu; naknadu za zakup stana u Beogradu; naknadu troškova za odvojeni život; otpremninu; besplatan prevoz u železničkom, drumskom, javnom gradskom i rečnom saobraćaju na teritoriji Republike Srbije; razliku između poslaničke plate i zarade koju ostvaruje u radnom odnosu; mesečnu naknadu u visini 80 posto od poslaničke plate zbog obavljanja samostalne delatnosti; naknadu plate po prestanku poslaničke funkcije i dr.; naknadu plate po prestanku poslaničke funkcije u visini plate koju je imao na dan prestanka funkcije, a najduže tri meseca, pravo na naknadu plate ako je narodnoj poslanici prestala funkcija u vreme trudnoće i porođaja, u visini plate koju je imala na dan prestanka funkcije, a najduže godinu dana i dr.

Na ovoj budžetskoj funkciji opredeljena su sredstva za finansiranje rashoda vezanih za obezbeđenje uslova za rad narodnih poslanika, u iznosu od 613.426.000 dinara.

411 - Plate, dodaci i naknade

Sredstva na ekonomskoj klasifikaciji 411 – Plate, dodaci i naknade, opredeljena su u skladu sa sledećim propisima:

1. Zakon o primanjima narodnih poslanika u Narodnoj skupštini Republike Srbije („Službeni glasnik RS“, br. 7/91, 22/91, 28/91, 48/91-dr.zakon, 68/91, 44/98-dr.zakon i 34/01-dr.zakon), kojim su utvrđeni pravo na rad u Narodnoj skupštini, naknade i druga primanja narodnih poslanika.

2. Zakon o platama u državnim organima i javnim službama (“Službeni glasnik RS”, broj 34/01, 62/06 – dr. zakon, 116/08 – dr. zakon, 92/11, 99/11 – dr. zakon, 10/13, 55/13, 99/14 i 21/16 - dr.zakon), kojim su utvrđeni koeficijenti za obračun plata narodnih poslanika i pravni osnov nadležnog odbora za utvrđivanje osnovice za obračun tih plata.

3. Zakon o Narodnoj skupštini („Službeni glasnik RS“, br. 9/10 i 108/13 - dr.zakon), kojim je predviđeno pravo narodnog poslanika na naknadu plate po prestanku poslaničke funkcije.

4. Zakon o izmenama i dopunama Zakona o platama državnih službenika i nameštenika („Službeni glasnik RS“, broj 108/13) - članom 3. Zakona propisano je da danom stupanja na snagu ovog zakona prestaju da se primenjuju odredbe drugih zakona kojima se uređuje ostvarivanje prava na naknadu plate po prestanku funkcije. Navedeni zakon je stupio na snagu 7. decembra 2013. godine kada je prestala da se primenjuje odredba člana 43. Zakona o Narodnoj skupštini („Službeni glasnik RS“, broj 9/10);

5. Zakon o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava („Službeni glasnik RS“, broj 116/14)

6. Poslovnik Narodne skupštine ("Službeni glasnik RS", broj 20/12 – prečišćen tekst)

7. Odluka Administrativnog odbora o ostvarivanju prava narodnih poslanika na stalni rad u Narodnoj skupštini Republike Srbije 28 broj 112 - 230/04 od 9. februara 2004. godine, kojom je utvrđeno da svi narodni poslanici, od dana potvrđivanja mandata mogu biti na stalnom radu u Narodnoj skupštini.

8. Odluka o utvrđivanju osnovice za obračun i isplatu plata 21 broj 120 - 3973/14, koju je doneo Odbor za administrativno-budžetska i mandatno-imunitetska pitanja Narodne skupštine na sednici održanoj 5. novembra 2014. godine. Navedenom odlukom utvrđena je neto osnovica za obračun plata narodnih poslanika u iznosu od 7.941,60 dinara.

9. Odluka Administrativnog odbora o visini naknade koja se isplaćuje narodnim poslanicima koji ostvaruju pravo na zaradu od samostalne delatnosti 28 broj 120 - 1716/01 od 11. juna 2001. godine, kojom je utvrđeno pravo narodnih poslanika koji obavljaju samostalnu delatnost na mesečnu naknadu u iznosu 80% plate narodnog poslanika na stalnom radu u Narodnoj skupštini. Bruto platu poslanika čini neto plata narodnog poslanika uvećana za poreze na dohodak građana i socijalne doprinose i to: Porez na zarade - 10%, Doprinosi za PIO - 12%, Doprinosi za zdravstveno osiguranje - 5,15% i Doprinosi za osiguranje od nezaposlenosti - 0,75%. (Ukupno: Doprinosi na teret zaposlenog - 19,9% kao i Doprinosi na teret poslodavca - 17,9%). Na osnovu Zakona o porezu na dohodak građana računa se porez prema propisanoj stopi u iznosu od 10% i to tako što se bruto zarada umanji za poresko oslobođenje i na to se primenjuje poreska stopa.

10. Na osnovu člana 5. stav 1. Zakona o primanjima narodnih poslanika u Narodnoj skupštini Republike Srbije doneta su rešenja o platama narodnih poslanika, na osnovu kojih se vrši obračun razlika u plati. U skladu sa važećim propisima bruto zarada narodnog poslanika umanjuje se za stopu normiranih troškova u iznosu od 20% da bi se dobio oporezivi prihod, na koji se prema Zakonu o doprinosima i porezu na dohodak građana obračunava 24% doprinose za PIO i 20% na ime poreza na dohodak građana.

11. Odluka Administrativnog odbora o poslaničkoj naknadi broj 120 - 1105/09 - prečišćen tekst od 27. marta 2009. godine sa izmenama od 24. aprila 2009. godine, kojom je utvrđeno pravo narodnog poslanika na naknadu troškova za službena putovanja zbog učešća u radu na sednicama Narodne skupštine i njenih radnih tela i način ostvarivanja tog prava (naknada troškova za korišćenje privatnog automobila, troškovi hotelskog smeštaja za vreme održavanja sednica Narodne skupštine i njenih radnih tela, naknada za zakup stana u Beogradu, naknada troškova za odvojeni život od porodice).

12. Uredba o naknadi troškova i otpremnini državnih službenika i nameštenika („Službeni glasnik RS“, br. 98/07 – prečišćen tekst, 84/14 i 84/15), kojom je uređeno pravo na naknadu troškova koji nastaju u vezi sa službenim putovanjima u zemlji i inostranstvu.

Sredstva za ove namene opredeljena su u iznosu od ........275.000.000 dinara

412 - Socijalni doprinosi na teret poslodavca

Sredstva opredeljena na ekonomskoj klasifikaciji 412 – Socijalni doprinosi na teret poslodavca, namenjena su za finansiranje socijalnih doprinosa prema važećim propisima o stopama socijalnih doprinosa: Porez na zarade - 10%, Doprinosi za PIO - 12%, Doprinosi za zdravstveno osiguranje - 5,15% i Doprinosi za osiguranje od nezaposlenosti - 0,75%. (Ukupno: 17,9%). Na osnovu Zakona o porezu na dohodak građana računa se porez prema propisanoj stopi u iznosu od 10% i to tako što se bruto zarada umanji za poresko oslobođenje i na to se primenjuje poreska stopa.

Sredstva za ove namene opredeljena su u iznosu od ...........49.226.000 dinara

413 - Naknade u naturi

Sredstva opredeljena na ekonomskoj klasifikaciji 413 – Naknade u naturi, namenjena su za finansiranje korišćenja mesta za parkiranje. Narodni poslanici imaju pravo na besplatno korišćenje mesta za parkiranje putničkog automobila u tri garaže u Beogradu u dane kada službeno borave u Beogradu u vezi sa obavezama koje imaju u Narodnoj skupštini odnosno njenim radnim telima. Visina ovih rashoda planirana je na osnovu izvršenih rashoda tokom prethodnih godina.

Sredstva za ove namene opredeljena su u iznosu od .............2.000.000 dinara

414 – Socijalna davanja zaposlenima

Sredstva opredeljena na ekonomskoj klasifikaciji 414 – Socijalna davanja zaposlenima, namenjena su za finansiranje naknade za bolovanja preko 30 dana, naknade za porodiljska odsustva, otpremnine u slučaju smrti zaposlenog ili člana uže porodice, otpremnine u slučaju ukidanja radnog mesta usled usvajanja novog Pravilnika o unutrašnjem uređenju i sistematizaciji radnih mesta, pomoć u medicinskom lečenju zaposlenog ili člana uže porodice.

Sredstva za ove namene opredeljena su u iznosu od ............ 1.000.000 dinara

415 – Naknade troškova za zaposlene (narodni poslanici)

Sredstva opredeljena na ekonomskoj klasifikaciji 415 – Naknade za odvojen život od porodice, namenjena su za finansiranje prava narodnog poslanika na zakup stana u Beogradu i naknadu za odvojen život od porodice u skladu sa Odlukom Administrativnog odbora 28 broj 120-1105/09 - prečišćen tekst od 27. marta 2009. godine sa izmenama od 23. aprila 2009. godine. Visina ovih sredstava opredeljena je na osnovu izvršenih rashoda tokom 2015. godine, uzimajući u obzir i procenjeno povećanje cena tokom 2016. godine. Pravo na zakup stana i odvojeni život od porodice u 2016. godini koriste narodni poslanici koji nemaju prebivalište u Beogradu, s tim da postoji mogućnost da u 2017. godini ovo pravo koristi više narodnih poslanika.

Sredstva za ove namene opredeljena su u iznosu od ............ 5.000.000 dinara

417 - Poslanički dodatak

Sredstva opredeljena na ekonomskoj klasifikaciji 417 – Poslanički dodatak, namenjena su za finansiranje prava narodnih poslanika na poslanički dodatak u mesečnom paušalnom iznosu, za vršenje poslaničke dužnosti u izbornoj jedinici, u visini od 40% neto plate narodnog poslanika na stalnom radu u Narodnoj skupštini.

Sredstva za ove namene opredeljena su u iznosu od ........ 130.000.000 dinara

421 – Stalni troškovi

Sredstva opredeljena na ekonomskoj klasifikaciji 421 – Stalni troškovi, Odlukom o korišćenju službenih fiksnih i mobilnih telefona u prostorijama Narodne skupštine 28 br. 404 - 2149/11, koju je doneo Administrativni odbor na sednici održanoj 14. juna 2011. godine, utvrđeno je pravo pojedinih lica u Narodnoj skupštini na korišćenje službenog mobilnog telefona. Takođe na ovoj ekonomskoj klasifikaciji opredeljena su i sredstva za troškove platnog prometa i bankarskih usluga.

Sredstva za ove namene opredeljena su u iznosu od ............... 100.000 dinara

4221 - Troškovi za službena putovanja u zemlji

Sredstva opredeljena na ekonomskoj klasifikaciji 4221 – Troškovi za službena putovanja u zemlji, namenjena su za finansiranje prava narodnih poslanika na naknadu troškova za vreme održavanja sednica Narodne skupštine, sednice odbora i njenih radnih tela, koja se održavaju u sedištu i van sedišta Narodne skupštine, kao i učestvovanje na javnim slušanjima, okruglim stolovima, seminarima, konferencijama i drugim skupovima od značaja za vršenje poslaničke funkcije.

Troškovi za službena putovanja u zemlji obračunavaju se na sledeći način:

Dnevnica za službena putovanja u zemlji - U skladu sa članom 9. Uredbe o naknadi troškova državnih službenika i nameštenika. Za isplate do 1. februara 2016. godine neoporeziv je iznos do 2.201 dinara, za celu dnevnicu. Uredbom o izmenama i dopunama Uredbe o naknadi troškova i otpremnini državnih službenika i nameštenika („Sl. Glasnik RS“, broj 84/15), doneta 06. oktobra 2015. godine, sa početkom važnosti od 14. oktobra 2015. godine, po kojoj je promenjen iznos dnevnice za službeni put u zemlji na 150 dinara, kao i dnevnice za službeni put u inostranstvo na 15 evra za sve zemlje. Stupanjem na snagu Zakona o izmenama i dopunama zakona o porezu na dohodak građana plaća se porez po stopi od 10%. Socijalni doprinosi se ne plaćaju jer se ova naknada, bez obzira na iznos, ne smatra zaradom prema Zakonu o radu.

Naknada troškova smeštaja za službena putovanja u zemlji - prema priloženom računu.

Naknada troškova prevoza za službena putovanja u zemlji – neoporeziv iznos do visine priloženih računa prevoznika u javnom saobraćaju.

Naknada za korišćenje sopstvenog automobila u službene svrhe – neoporeziv iznos do 30% cene za jedan litar super benzina po pređenom kilometru, a najviše do 6.417 dinara mesečno (za isplate do 1. februara 2016. godine). Preko ovog iznosa plaća se porez prema Zakonu o izmenama i dopunama zakona o porezu na dohodak građana po stopi od 10%.

Sredstva za ove namene opredeljena su u iznosu od .........125.000.000 dinara

4222 - Troškovi službenih putovanja u inostranstvo

Sredstva opredeljena na ekonomskoj klasifikaciji 4222 – Troškovi službenih putovanja u inostranstvu, namenjena su za finansiranje službenih putovanja narodnih poslanika radi realizacije planiranih poseta parlamentima drugih država i učešća na skupovima u organizaciji Evropskog parlamenta, regionalnih institucija, regionalnih foruma, kao i drugih međunarodnih organizacija i institucija.

U Narodnoj skupštini su obrazovane delegacije za učešće u radu Parlamentarne skupštine Saveta Evrope (PSSE), Parlamentarne skupštine Organizacije za evropsku bezbednost i saradnju (OEBS), Interparlamentarne unije (IPU), Parlamentarna skupština NATO-a kao i delegacije za učešće u radu drugih parlamentarnih institucija (Parlamentarna skupština Mediterana, Parlamentarna skupština Centralno – evropske inicijative, Parlamentarna skupština Crnomorske ekonomske saradnje, Interparlamentarna skupština pravoslavlja, Parlamentarna skupština Organizacije dogovora o kolektivnoj bezbednosti (ODKB), Parlamentarna skupština Frankofonije, Interparlamentarna konferencija za Zajedničku bezbednost i odbrambenu politiku i Zajedničku spoljnu i bezbednosnu politiku, Jadransko – Jonska inicijativa i druge).

Sredstva za ove namene opredeljena su u iznosu od .......... 25.000.000 dinara

423 - Usluge po ugovoru

Sredstva opredeljena na ekonomskoj klasifikaciji 423 – Usluge po ugovoru namenjena su za usluge štampanja materijala (vizit karte i ostalo), i ostale nepredviđene usluge.

Sredstva za ove namene opredeljena su u iznosu od ............... 100.000 dinara

482 - Porezi, obavezne takse i kazne nametnute od jednog nivoa vlasti drugom

483 - Novčane kazne i penali po rešenju suda

Na ekonomskim klasifikacijama 482 i 483 opredeljena su sredstva za finansiranje rashoda narodnih poslanika Narodne skupštine, u iznosu od po 500.000 dinara.

**NARODNA SKUPŠTINA - STRUČNE SLUŽBE Funkcija 130 - Opšte usluge**

**Program** **2101**- Funkcionisanje Službe Narodne skupštine

**Programska aktivnost** **0003** – Pružanje podrške narodnim poslanicima u obavljaju poslaničke funkcije

Služba Narodne skupštine vrši stručne i druge poslove za potrebe Narodne skupštine, njenih odbora, narodnih poslanika i poslaničkih grupa, polazeći od ustavno – pravnog položaja Narodne skupštine i potrebe narodnih poslanika da u potpunosti odgovore obavezama u vršenju svoje funkcije, a posebno sa aspekta potrebe usklađivanja domaćeg zakonodavstva sa zakonodavstvom Evropske unije i ostvarivanja kontrolne funkcije Narodne skupštine. Radi obavljanja ovih poslova planirana su sredstva za održavanje i unapređenje rada sistema elektronskog parlamenta uz korišćenje najsavremenijih informacionih, tehnoloških i drugih elektronskih sistema.

Na ovoj budžetskoj funkciji opredeljena su sredstva za finansiranje rashoda vezanih za obezbeđenje uslova za rad Službe Narodne skupštine, u iznosu od 1.328.751.000 dinara.

411 - Plate, dodaci i naknade

Sredstva opredeljena na ekonomskoj klasifikaciji 411 – Plate, dodaci i naknade, namenjena su za finansiranje plata zaposlenih u Službi Narodne skupštine. Sredstva opredeljena za ove namene planirana su na osnovu Zakona o platama državnih službenika i nameštenika i Kadrovskog plana Narodne skupštine za 2017. godinu.

U okviru obima ovih opredeljenih sredstava, predviđena su i sredstva za sledeće namene:

sredstva za isplatu rada državnih službenika i nameštenika dužeg od radnog vremena, u skladu sa Zakonom o platama državnih službenika i nameštenika i Zakonom o radu, a po nalogu rukovodioca organizacione jedinice;

isplata za angažovanje lica radi obavljanja privremenih i povremenih poslova u Narodnoj skupštini.

Obračun i isplata plata zaposlenih vrši se na osnovu Zakona o platama državnih službenika i nameštenika („Službeni glasnik RS“ br. 62/06, 63/06-ispravka, 115/06-ispravka, 101/07, 99/10, 108/13 i 99/14), kojim je utvrđen koeficijent za obračun plata. Osnovica za obračun plata zaposlenih je jedinstvena i utvrđuje se za svaku budžetsku godinu zakonom o budžetu Republike Srbije. Zakonom o budžetu Republike Srbije za 2016. godinu, utvrđena je osnovica za obračun i isplatu plata za državne službenike i nameštenike u neto iznosu od 17.101,29 dinara sa pripadajućim porezom i doprinosima za obavezno socijalno osiguranje, koja se primenjuje i na zaposlene u Službi Narodne skupštine („Službeni glasnik RS“, broj 103/15).

Sredstva za ove namene opredeljena su u iznosu od ........ 411.752.000 dinara

412 - Socijalni doprinosi na teret poslodavca

Sredstva opredeljena na ekonomskoj klasifikaciji 412 – Socijalni doprinosi na teret poslodavca, namenjena su za finansiranje socijalnih doprinosa prema važećim propisima o stopama socijalnih doprinosa na bruto plate zaposlenih u Službi Narodne skupštine. Osnovica za obračun socijalnih doprinosa su bruto plate zaposlenih.

Sredstva za ove namene opredeljena su u iznosu od .......... 73.706.000 dinara

413 - Naknade u naturi

Sredstva opredeljena na ekonomskoj klasifikaciji 413 – Naknade u naturi, namenjena su za finansiranje novogodišnjih paketića za decu narodnih poslanika i zaposlenih.

Sredstva za ove namene opredeljena su u iznosu od ....................1.000 dinara

414 – Socijalna davanja zaposlenima

Sredstva opredeljena na ekonomskoj klasifikaciji 414 – Socijalna davanja zaposlenima, namenjena su za finansiranje naknade za bolovanja preko 30 dana, naknade za porodiljska odsustva, otpremnine u slučaju smrti zaposlenog ili člana uže porodice, otpremnine u slučaju ukidanja radnog mesta usled usvajanja novog Pravilnika o unutrašnjem uređenju i sistematizaciji radnih mesta, pomoć u medicinskom lečenju zaposlenog ili člana uže porodice.

Sredstva za ove namene opredeljena su u iznosu od ...........14.500.000 dinara

415 - Naknade troškova za zaposlene

Sredstva opredeljena na ekonomskoj klasifikaciji 415 – Naknade troškova za zaposlene, planirana su za finansiranje naknada za prevoz na posao i sa posla zaposlenih koji koriste gradski saobraćaj. Pored troškova za gradski prevoz, zbog mesta stanovanja, zaposleni koriste međugradski prevoz za dolazak na posao sa prosečnim izdacima preko neoporezivog iznosa na koji iznos je shodno Zakonu o porezu na dohodak građana obračunat porez na dohodak građana.

Sredstva za ove namene opredeljena su u iznosu od .......... 21.000.000 dinara

416 – Nagrade zaposlenima i ostali posebni rashodi

Sredstva opredeljena na ekonomskoj klasifikaciji 416 – Nagrade zaposlenima i ostali posebni rashodi, planirana su za jubilarne nagrade zaposlenima koje se isplaćuju u skladu sa Posebnim kolektivnim ugovorom za državne organe („Službeni glasnik RS“, 25/15 i 50/15), naknade za rad Žalbene komisije Narodne skupštine, naknade za rad u povremenim radnim telima (anketni odbori i komisije).

Sredstva za ove namene opredeljena su u iznosu od ............4.000.000 dinara

4211 - Troškovi platnog prometa i bankarskih usluga

Sredstva na ekonomskoj klasifikaciji 4211 – Troškovi platnog prometa i bankarskih usluga, opredeljena su za troškove platnog prometa i bankarskih usluga.

Sredstva za ove namene opredeljena su u iznosu od ............ 1.200.000 dinara

4212 - Energetske usluge

Sredstva opredeljena na ekonomskoj klasifikaciji 4212 – Energetske usluge, namenjena su za finansiranje troška za energetske usluge koje obuhvataju planirane rashode za izmirenje obaveza prema javnim komunalnim preduzećima za utrošenu električnu energiju, za grejanje i nabavku uglja i mazuta. Visina ovih sredstava planirana je na bazi prosečnih troškova za period januar - oktobar 2016. godine, kao i potpisanih ugovora.

Sredstva za ove namene opredeljena su u iznosu od .......... 70.600.000 dinara

4213 - Komunalne usluge

Sredstva opredeljena na ekonomskoj klasifikaciji 4213 – Komunalne usluge, namenjena su za finansiranje usluga vodovoda i kanalizacije; održavanje zelenila; za dezinsekciju i deratizaciju; dimničarske usluge, odmašćivanja termoblokova i klima komora i kotlova; za usluge odnošenja opasnog materijala; doprinosi za korišćenje vode, usluge čišćenja snega na platoima ispred objekata Narodne skupštine, ugovor o naknadi za korišćenje poslovnog prostora u objektu Kralja Milana 16.

Sredstva za ove namene opredeljena su u iznosu od .......... 22.602.000 dinara

4214 - Usluge komunikacija

Sredstva na ekonomskoj klasifikaciji 4214 – Usluge komunikacija, opredeljena su za finansiranje rashoda Službe Narodne skupštine, koristiće se za finansiranje isplate rashoda nastalih korišćenjem fiksnih telefonskih linija u objektima Narodne skupštine na Trgu Nikole Pašića broj 13 i Kralja Milana br. 14 i 16, rashoda vezanih za korišćenje mobilnih telefona, kao i rashoda za korišćenje interneta i poštarina.

Sredstva za ove namene opredeljena su u iznosu od .......... 30.000.000 dinara

4215 - Troškovi osiguranja

Sredstva opredeljena na ekonomskoj klasifikaciji 4215 – Troškovi osiguranja, namenjena su za finansiranje osiguranja objekata, narodnih poslanika i zaposlenih u Službi Narodne skupštine, kao i osiguranje od opšte odgovornosti (nezgoda trećih lica, gostiju, članova raznih delegacija).

Sredstva za ove namene opredeljena su u iznosu od ............ 6.000.000 dinara

4216 - Zakup imovine i opreme

Sredstva na ekonomskoj klasifikaciji 4216 – Zakup imovine i opreme, opredeljena su za finansiranje rashoda Službe Narodne skupštine i koristiće za finansiranje zakupa prostora i opreme za simultano prevođenje koja se koristi prilikom poseta stranih delegacija Narodnoj skupštini.

Sredstva za ove namene opredeljena su u iznosu od .............5.000.000 dinara

4219 - Ostali troškovi

Sredstva opredeljena na ekonomskoj klasifikaciji 4219 – Ostali troškovi, namenjena su za finansiranje ugovora, koji Narodna skupština na godišnjem nivou zaključuje sa RTS-om, kao i za finansiranje ostalih opštih troškova.

Sredstva za ove namene opredeljena su u iznosu od ...........85.200.000 dinara

4221 - Troškovi službenih putovanja u zemlji

Sredstva na ekonomskoj klasifikaciji 4221 – Troškovi službenih putovanja u zemlji, opredeljena su za finansiranje rashoda Službe Narodne skupštine, za finansiranje troškova ishrane - dnevica, prevoza i hotelskog smeštaja za obavljenje službenih putovanja u zemlji za vozače i zaposlene u stručnoj službi Narodne skupštine koja su u funkciji izvršenja planiranih aktivnosti skupštinskih odbora, kao i učestvovanje na javnim slušanjima, okruglim stolovima, seminarima, konferencijama i drugim skupovima.

Sredstva za ove namene opredeljena su u iznosu od ............ 3.400.000 dinara

4222 - Troškovi službenih putovanja u inostranstvo

Sredstva na ekonomskoj klasifikaciji 4222 – Troškovi službenih putovanja u inostranstvu, opredeljena su za finansiranje rashoda Službe Narodne skupštine, za finansiranje namena za službena putovanja zaposlenih radi realizacije planiranih poseta parlamentima drugih država i učešća na skupovima u organizaciji Evropskog parlamenta, regionalnih institucija, regionalnih foruma, kao i drugih međunarodnih organizacija i institucija.

Takođe, sa ove ekonomske klasifikacije Narodna skupština finansira posete delagacija koje po pozivu dolaze u Narodnu skupštinu a koje obuhvataju troškove smeštaja, prevoza i sl.

Na ovoj poziciji su i troškovi za službena putovanja zaposlenih koji prate narodne poslanike, članove delegacija Narodne skupštine.

Sredstva za ove namene opredeljena su u iznosu od ...........14.900.000 dinara

4231 - Administrativne usluge

Sredstva opredeljena na ekonomskoj klasifikaciji 4231 – Administrativne usluge, opredeljena su za finansiranje rashoda Službe Narodne skupštine i namenjena su za finansiranje sledećih namena: angažovanje prevodilaca za strane jezike za potrebe predsednika Narodne skupštine i narodnih poslanika, usluge spoljne agencije za prevođenje, usluge prevođenja za sve organizacione jedinice. Takođe, na ovoj poziciji su planirana i sredstva za ostvarivanje prava narodnog poslanika da na sednici Narodne skupštine govori i pisane dokumente u radu Narodne skupštine, predviđene Poslovnikom, podnosi na svom jeziku (član 9. stav 2. Zakona o Narodnoj skupštini), kao i ostale administrativne usluge.

Sredstva za ove namene opredeljena su u iznosu od ...........15.000.000 dinara

4232 - Kompjuterske usluge

Sredstva opredeljena na ekonomskoj klasifikaciji 4232 – Kompjuterske usluge, namenjena su za finansiranje usluga za izradu i održavanje softvera, usluge održavanja računara i ostale kompjuterske usluge, za redovan rad Narodne skupštine. Visina ovih sredstava utvrđena je na osnovu postojećih i planiranih ugovora o održavanju softvera.

Sredstva za ove namene opredeljena su u iznosu od .......... 30.640.000 dinara

4233 - Usluge obrazovanja i usavršavanja zaposlenih

Sredstva opredeljena na ekonomskoj klasifikaciji 4233 – Usluge obrazovanja i usavršavanja zaposlenih, opredeljena su za finansiranje rashoda Službe Narodne skupštine, finansiranje polaganja stručnih ispita (državni ispiti, ispiti za dobijanje stručnih zvanja) kao i sredstva za kotizacije, savetovanja tj. prisustva na raznim seminarima radi stručne edukacije zaposlenih.

Sredstva za ove namene opredeljena su u iznosu od ...........10.000.000 dinara

4234 - Usluge informisanja

Sredstva opredeljena na ekonomskoj klasifikaciji 4234 – Usluge informisanja i štampanja materijala, opredeljena su za finansiranje rashoda Službe Narodne skupštine, za finansiranje: pres klipinga, štampanje, objavljivanje tendera i informacija, informisanja javnosti, TV striming, usluge novinske agencije za pregled vesti, foto i video servis, štampanje brošura, izrada pratećeg materijala za izložbe, konferencije, izrada profesionalnih fotografija i video materijala i ostale medijske usluge.

Sredstva za ove namene opredeljena su u iznosu od ...........15.000.000 dinara

4235 - Stručne usluge

Sredstva opredeljena na ekonomskoj klasifikaciji 4235 – Stručne usluge, opredeljena su za finansiranje rashoda Službe Narodne skupštine, namenjena su za finansiranje, i to:

- usluge izrade projekata elektronskih i drugih sistema, reinženjering - sistem analiza službe NS (za obe zgrade), CSNU - ažuriranje, EMP - elektro motorni pogon - dopuna, Integracija sistem dojave požara (zgrada u Kralja Milana 14), izrada projekta - Projekat zaštite Informacionog sistema NSRS, izrada projekta - Projekat uvođenja elektronskih kartica (evidencija prisutnosti, pristup magacinu – elektronski ključ), izrada projekta elektronski potpis;

- inženjerske usluge izrade izmena i dopuna postojeće projektne dokumentacije, inženjerske usluge izrade tehničke kontrole izrađene tehničke dokumentacije,

- inženjerske usluge izrade projektne dokumentacije: Glavni projekat sanacije konstrukcije Doma Narodne skupštine; inženjerska usluga izrade projekta izvedenog stanja konstrukcije sa statičkim i dinamičkim proračunom nosećih elemenata i proverom seizmičke stabilnosti objekta u Kralja Milana 14; inženjerske usluge izrade projekata tekućeg održavanja za objekte Narodne skupštine; inženjerske usluge geodetskog osmatranja vertikalnog pomeranja objekta Doma Narodne skupštine; usluge izvršenja tehničkog pregleda liftovskih postrojenja i podiznih platformi u objektima koje koristi NSRS; inženjerske usluge merenja nivoa podzemnih voda u piezometrima kod Doma Narodne skupštine i izrada elaborata o izvedenim hidrogeološkim istraživanjima; inženjerske usluge izrade elaborata za snimanje postojećeg stanja i potrebnu restauraciju i konzervaciju umetničkih dela u korišćenju Narodne skupštine; Nabavka specijalističkih - alpinističkih usluga na zameni zastava i održavanju jarbola na objektima Narodne skupštine; nabavka usluga akreditovanih firmi za vršenje merenja fizičkih parametara rada postojećih klima sistema u objektima Narodne skupštine; nabavka usluga prenosa kasa u objektima Narodne skupštine; nabavka specijalističkih usluga čišćenja i mašinskog pranja oluka i kolektora kišnice na krovu Doma Narodne skupštine, od strane preduzeća sa radnicima sertifikovanim za rad na visini i sa kanapa; izvođenje radova na restauraciji i konzervaciji umetničkih dela koje koristi Narodna skupština;

- inženjerske usluge stručnog i konzervatorskog nadzora, inženjerske usluge vršenje stručnog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine, vršenje projektantskog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine, vršenje konzervatorskog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine od strane Gradskog i Republičkog zavoda za zaštitu spomenika kulture, inženjerska usluga izrade arhitektonsko - građevinskog projekta izvedenog stanja konstrukcije i građevinske fizike objekta u Kralja Milana 14, inženjerska usluga izrade projekata restauracije i konzervacije umetničkih dela u korišćenju Narodne skupštine, ugovor o konsultanstkim uslugama u iznalaženju trajnog rešenja problema sleganja konstruktivnog sistema objekta Doma Narodne skupštine, integralno sa trajnim rešenjem problema dugoročne stabilnosti dimaničke i statičke održivosti konstruktivnog sistema objekta uz kontrolu seizmičke otpornosti u programiranim i očekivanim seizmičkim aktivnostima u doglednom periodu;

- ostalo angažovanje stručnjaka za izradu projekata, tenderskih dokumentacija, analiza i izveštaja, stručne usluge.

- tehnička pomoć, tehnički pregledi, tehnička kontrola projekta integracije sistema dojave požara (zgrada Kralja Milana 14);

- preventivni pregled opreme za rad i radne sredine;

- izrada Knjige grafičkih standarda koja zahteva angažovanje stručnih lica, jer je Zakonom o Narodnoj skupštini (član 12.) predviđeno da Narodna skupština utvrđuje izgled i upotrebu amblema na predlog nadležnog radnog tela Narodne skupštine;

- ostalo angažovanje stručnjaka za izradu analiza i izveštaja iz oblasti rada odbora (za sve odbore), angažovanje lica u ekspediciji, stenobirou i daktilobirou, digitalizacija rukopisa stenografskih beležaka 1914. – 1918. godina, stručne usluge.

Sredstva za ove namene opredeljena su u iznosu od ...........46.850.000 dinara

4237 - Troškovi reprezentacije

Sredstva opredeljena na ekonomskoj klasifikaciji 4237 – Troškovi reprezentacije opredeljena su za finansiranje rashoda Službe Narodne skupštine, a raspored i korišćenje opredeljenih sredstava za rad Službe Narodne skupštine odobrava generalni sekretar Narodne skupštine.

Sredstva za ove namene opredeljena su u iznosu od .......... 11.000.000 dinara

4239 - Ostale opšte usluge

Sredstva opredeljena na ekonomskoj klasifikaciji 4239 – Ostale opšte usluge, opredeljena su za finansiranje rashoda Službe Narodne skupštine, namenjena su u skladu sa Zakonom o planiranju i izgradnji i Zakonom o zaštiti kulturnih dobara, za finansiranje: inženjerskih usluga izrade projekta tekućeg održavanja, inženjerskih usluga izrade projektne dokumentacije za upodobljavanje objekata Narodne skupštine sa zakonskom regulativom vezanom za zaštitu tajnosti podataka, inženjerskih usluga izrade potrebne tehničke i druge dokumentacije za upodobljavanje postojeće TS i novougrađenog agregata u Domu Narodne skupštine; preventivna ispitivanja i pregled zakonom propisane opreme za rad i radne sredine.

Takođe, na ovoj poziciji su planirana i sredstva za naknadu članovima lekarske ekipe, angažovanim licima službe obezbeđenja Ministarstva unutrašnjih poslova i Uprave za zajedničke poslove republičkih organa u vreme održavanja sednica Narodne skupštine, za rad na povremenim poslovima prenosa materijala i opreme, kurirskim poslovima i usluga za izradu indetifikacionih kartica, godišnjih i dnevnih akreditacija skupštinskih izveštača, koričenje službenih glasnika, navijanje frankir mašine za frankiranje pošte i nabavka doplatnih poštanskih markica, korišćenja VIP salona i Biznis salona na aerodromu prilikom odlaska i dolaska sa službenog putovanja i ostale opšte usluge.

Sredstva za ove namene opredeljena su u iznosu od .......... 33.850.000 dinara

4243 - Medicinske usluge

Sredstva opredeljena na ekonomskoj klasifikaciji 4243 – Medicinske usluge, namenjena su za finansiranje sistematskih pregleda zaposlenih, preventivni pregled i ispitivanje propisane opreme za rad i radnu sredinu.

Sredstva za ove namene opredeljena su u iznosu od ............ 5.500.000 dinara

4251 - Tekuće popravke i održavanje zgrada i objekata

Sredstva opredeljena na ekonomskoj klasifikaciji 4251 – Tekuće popravke i održavanje zgrada i objekata, namenjena su za finansiranje redovnog održavanje i popravke instalacija (električnih, grejnih, vodovodnih, kanalizacionih, protiv - požarnih), liftova, podiznih platformi za invalide, trafo stanica kao i postojećih klima sistema i dizel električnog agregata uz pribavljanje svih zakonom predviđenih atesta, u Domu Narodne skupštine i zgradi Narodne skupštine.

Visina ovih sredstava opredeljena je na bazi ugovora o servisnom održavanju u 2016. godini zaključenih sa preduzećima i servisima specijalizovanim za vrstu delatnosti koja je predmet tekućeg održavanja, i to: tekuće održavanje i popravke; servisiranje instalacija centralnog grejanja u objektima koje koristi Narodna skupština; tekuće održavanje dizel - električnih agregata u objektima koje koristi Narodna skupština; tekuće održavanje trafo stanica; kamenarsko-teracerski radovi na tekućem održavanju platoa kod objekta Doma Narodne skupštine; tekuće održavanje niskonaponskih elektroinstalacija u mašinskih instalacija; tekuće održavanje liftovskih postrojenja i platformi za prevoz invalidnih lica; održavanje postrojenja za povišenje pritiska vode u sanitarnoj i hidrantskoj mreži; zamena oštećenih staklenih površina; molersko - farbarski radovi; gipsarski radovi; parketarsko - podoliterski radovi; hidroizolaterski i termoizolaterski radovi na tekućem održavanju krovnih ravni objekata Narodne skupštine; reparacija fasadne građevinske stolarije na Domu Narodne skupštine; limarski radovi na tekućem održavanju objekata koje koristi Narodna skupština; radovi na tekućem održavanju elektro-instalacija u objektima Narodne skupštine; radovi na tekućem održavanju mokrih čvorova Doma Narodne skupštine; tekuće održavanje sa sanacijom glavne napojne instalacije pijaće vode i dela sistema kanalizacije za objekat Doma Narodne skupštine; radovi na adaptaciji mokrih čvorova u skladu sa potrebama osoba sa invaliditetom; pranje prozora i zavesa u izvođenju specijalizovanih servisa; pranje i održavanje tekstilnih i podnih obloga i mermernih podova u izvođenju specijalizovanih servisa; zamena dotrajalih tekstilnih podnih obloga, bravarski i stolarski radovi kao i radovi na zameni habajućeg sloja asfalta na tekućem održavanju objekata Narodne skupštine; konzervatorski radovi na tekućem održavanju štukomermernih površina u objektima Narodne skupštine; tekuće i interventno održavanje vodovodnih i kanalizacionih instalacija; zamena dotrajalih drvenih prozora na objektu u Kralja Milana 14; izvođenje specijalističkih radova na restauraciji i konzervaciji umetničkih dela koje koristi Narodna skupština; odmašćivanje termo blokova, klima komora; čišćenje kotlova, dimovodnih kanala i kanala opšte ventilacije; čišćenje kotlova opšte ventilacije, kao i sredstva za neplanirane rashode na tekućem održavanju objekata Narodne skupštine za hitne i neodložne radove koji se mogu pojaviti u korišćenu objekata, servisiranje instalacija za dojavu i gašenje požara, servisiranje PP aparata i hidranske opreme, pregled sistema tehničke zaštite rezervoara mazuta, kabliranje tehničke galerije.

Sredstva za ove namene opredeljena su u iznosu od .......... 66.150.000 dinara

4252 - Tekuće popravke i održavanje opreme

Sredstva opredeljena na ekonomskoj klasifikaciji 4252 – Tekuće popravke i održavanje opreme, opredeljena su za finansiranje redovnog održavanja i popravke opreme. Visina ovih sredstava opredeljena je na bazi ugovora o servisnom održavanju opreme u 2016. godini i procenjenih rashoda na bazi tekućih cena materijala i usluga popravki, i to:

- računarska oprema, štampači, konferencijski sistem, telefonski sistem;

- rezervni delovi za računare, birotehnička oprema: servisiranje i održavanje fotokopirnih aparata iz programa "Minolta", "Kanon" i "Rikoh" sa obezbeđivanjem rezervnih delova, servisiranje i održavanje doradnih knjigovezačkih mašina iz programa "Burg" i knjigovezačkih noževa sa obezbeđivanjem rezervnih delova, servisiranje i održavanje štamparskih mašina iz programa "Riso" sa obezbeđivanjem rezervnih delova, servisiranje i održavanje fotokopirnog aparata "Kanon" 8105. Održavanje je po kopiji/kliku i obuhvata rad, rezervne delove i toner, servisiranje i održavanje fotokopirnog aparata "Kanon" 8105. Održavanje je po kopiji/kliku i obuhvata rad, rezervne delove i toner, održavanje frankir mašina, uređaja za seckanje papira, mašina za vezivanje paketa po pozivu;

- troškovi održavanja: redovan servis PP aparata i hidrantske opreme, održavanje automatskog sistema dojave i gašenja (obe zgrade), radovi na integraciji sistema dojave požara - 500 javljača požara (zgrada u Kralja Milana 16); rekonstrukcija sistema dojave požara u zgradi Kralja Milana 14-16;

- održavanje mrežne opreme, mail servera, telefonske centrale;

- potpisanih ugovora za rashode sistema za centralnu kontrolu štampe;

- servisne usluge: servisne usluge specijalizovanih servisa na opravci mašina, uređaja i alata;

- tekuće popravke i održavanje: tekuće održavanje i servisiranje klima sistema, sistema za grejanje, hlađenje i ventilaciju, prilagođavanje postojeće TS i novougrađenog agregata u Domu NSRS, tapetarsko-dekoraterski radovi na tekućem održavanju nameštaja, radovi na održavanju i izradi rolo, lakih zavesa, draperija i roletni, tekuće održavanje i servisiranje split sistema, reparacija starog stilskog nameštaja, tekuće održavanje dve lift - platforme za invalidska kolica, izvođenje konzervatorsko - restauratorskih radova na umetničkim slikama i skulpturama u objektima Narodne skupštine, kao i ostali troškovi i usluge održavanja: neplanirani, a nastali troškovi održavanja.

Sredstva za ove namene opredeljena su u iznosu od .......... 44.160.000 dinara

4261 – Administrativni materijali

Sredstva na ekonomskoj klasifikaciji 4261 – Administrativni materijal, opredeljena su za finansiranje rashoda Službe Narodne skupštine, namenjen za finansiranje nabavke kancelarijskog materijala, materijala koji se koristi za štampanje, fotokopiranje, snimanje, umnožavanje i koričenje skupštinskih akata, kao i za nabavku službene odeće i sredstava i opreme za ličnu zaštitu na radu.

Sredstva za ove namene opredeljena su u iznosu od .......... 20.990.000 dinara

4263 - Materijali za obrazovanje i usavršavanje zaposlenih

Sredstva opredeljena na ekonomskoj klasifikaciji 4263 – Materijali za obrazovanje i usavršavanje zaposlenih, namenjena su za finansiranje godišnje pretplate na dnevne listove, stručne publikacije i literaturu koju narodni poslanici i zaposleni u Službi Narodne skupštine koriste za svoj rad: pretplate na službene glasnike, službene listove, nabavka zakonskih propisa, kupovina dnevne i mesečne štampe.

Sredstva za ove namene opredeljena su u iznosu od .......... 10.000.000 dinara

4267 - Sredstva za nabavku medicinskog materijala

Sredstva opredeljena na ekonomskoj klasifikaciji 4267 – Sredstva za nabavku medicinskog materijala, namenjena su za finansiranje nabavke medicinskog materijala za lekarsku ekipu u Domu Narodne skupštine.

Sredstva za ove namene opredeljena su u iznosu od ............... 150.000 dinara

4268 - Materijali za domaćinstvo i ugostiteljstvo

Sredstva opredeljena na ekonomskoj klasifikaciji 4268 – Materijal za domaćinstvo i ugostiteljstvo, namenjena su za finansiranje materijala koji se koristi za održavanje higijene u objektima Narodne skupštine. Visina sredstava je opredeljena na bazi potrošnje u prethodnoj godini.

Sredstva za ove namene opredeljena su u iznosu od ............ 9.000.000 dinara

4269 - Materijali za posebne namene

Sredstva na ekonomskoj klasifikaciji 4269 – Materijal za posebne namene, namenjen je za finansiranje rashoda Službe Narodne skupštine, i to: potrošni materijal koji se koristi za rad stolara, vodoinstalatera, električara, frigoriste, telefoniste i montera centralnog grejanja; materijal za rad birotehnike (matrice, boje, knjigovezačka žica, toner kit, starter i dr.), kao i daktilografskih papučica za rad na transkripciji. U okviru ove pozicije opredeljena su sredstva za nabavku rezervnih delova za mašine u Odseku birotehnike koje se koriste za štampanje, umnožavanje, povezivanje i koričenje materijala za pripremu sednica i ostalog materijala, kao i nabavku zastava koje se koriste u protokolarnim aktivnostima i na objektima koje koristi Narodna skupština; nabavka potrošnog elektro materijala i alata za tekuće održavanje objekata Narodne skupštine; nabavka potrošnog materijala za održavanje čistoće u objektima Narodne skupštine; nabavka dodatne računarske opreme, alata i sitnog inventara; nabavka sitnog inventara i pomoćnih sredstava za održavanje higijene; nabavka rezervnih delova za usisivače i potrošnog materijala za njih; nabavka potrošnog materijala za tekuće održavanje sistema centralnog grejanja i klima sistema.

Sredstva za ove namene opredeljena su u iznosu od ...........30.330.000 dinara

4621 - Tekuće dotacije međunarodnim organizacijama - kontribucije

Sredstva opredeljena na ekonomskoj klasifikaciji 4621 – Tekuće dotacije međunarodnim organizacijama - kontribucije, opredeljena su za finansiranje rashoda Službe Narodne skupštine, namenjena su za finansiranje godišnjih kontribucija članarine u Međunarodnim organizacijama, čiji je član Narodna skupština.

Sredstva za ove namene opredeljena su u iznosu od .......... 26.000.000 dinara

|  |  |  |  |
| --- | --- | --- | --- |
| Međunarodna organizacija | Oznaka valute | Godišnji iznos članarine | Plan za 2017. godinu |
| Međunarodne članarine, OEBS | EUR | 4.343 | 550.000,00 |
| Parlamentarna skupština Mediterana | EUR | 33.700 | 4.250.000,00 |
| Interparlamentarna unija | CHF | 16.000 | 2.060.000,00 |
| Parlamentarna skupština Crnomorske ekonomske saradnje | EUR | 95.910 | 12.000.000,00 |
| Interparlamentarna skupština pravoslavlja | EUR | 10.000 | 1.250.000,00 |
| Grupa 12+ | EUR | 596 | 75.000,00 |
| Članstvo generalnog sekretara parlamenata u Uniji | CHF | 400 | 46.000,00 |
| Rezerva (iznosa godišnje članarine i članstva) |  |  | 5.769.000,00 |
| U k u p n o: |  |  | 26.000.000,00 |

482 - Porezi, obavezne takse i kazne nametnute od jednog nivoa vlasti drugom

Sredstva opredeljena na ekonomskoj klasifikaciji 482 – Porezi, obavezne takse i kazne nametnute od jednog nivoa vlasti drugom, namenjena su za finansiranje rashoda nastalih na osnovu poreza na imovinu, obaveznih taksi i novčanih kazni i penala.

Sredstva za ove namene opredeljena su u iznosu od ............... 500.000 dinara

483 - Novčane kazne i penali po rešenju suda

Sredstva opredeljena na ekonomskoj klasifikaciji 483 - Novčane kazne i penali po rešenju suda, namenjena su za finansiranje novčanih kazni i penala po rešenju sudova.

Sredstva za ove namene opredeljena su u iznosu od ............... 500.000 dinara

5113 - Kapitalno održavanje zgrada i objekata

Sredstva opredeljena na ekonomskoj klasifikaciji 5113 – Kapitalno održavanje zgrada i objekata, namenjena su za finansiranje sledećih namena, i to:

izvođenje građevinsko-zanatskih radova na sanaciji, rekonstrukciji i adaptaciji prostora u objektima Narodne skupštine;

radovi na revitalizaciji, kao i konzervatorsko-restauratorski radovi na objektima Narodne skupštine;

završetak rekonstrukcije instalacija klimatizacije, ventilacije i grejanja: sistemi K - 4 - Velika sala i K - 9 - Centralna tehnička režija u Domu Narodne skupštine;

rekonstrukcija instalacija klimatizacije, ventilacije i grejanja klima sistema K-10 (magacinski i arhivski prostor) u Domu Narodne skupštine;

radovi na adaptaciji prostorija u objektima Narodne skupštine u skladu sa Zakonom o sprečavanju diskriminacije osoba sa invaliditetom;

izrada instalacije opšte potrošnje električne energije i osvetljenja u suterenu i na prvom spratu u zgradi Narodne skupštine, Kralja Milana 14;

adaptacija mašinskih instalacija toplotne podstanice u zgradi Narodne skupštine, Kralja Milana 14.

Sredstva za ove namene opredeljena su u iznosu od .......... 55.000.000 dinara

5114 – Projektno planiranje

Sredstva opredeljena na ekonomskoj klasifikaciji 5114 – Projektno planiranje, namenjena su za finansiranje sledećih namena: procena izvodljivosti, izrada idejnih projekata i projektne dokumentacije, i to:

- izrada projektne dokumentacije (idejno rešenje, idejni projekat, projekat za građevinsku dozvolu, projekat za izvođenje, projekat izvedenog objekta), i to za građenje, rekonstrukciju, dogradnju, adaptaciju, sanaciju, investiciono i tekuće održavanje, kao i za restauraciju, konzervaciju i revitalizaciju prostora i objekata koje koristi Narodna skupština;

- projekat - elektronski sistem posebne namene, projekat - video sistem za sale, projekat - centralna tehnika, CSNU - režija (u zgradi Narodne skupštine u Kralja Milana 14);

- inženjerske usluge izrade projekta za TV i video sistem - novi, reinženjering - sistem analiza službe Narodne skupštine (za obe zgrade), EMP - elektro motorni pogon klimatizacije - dopuna, projekat - elektronski sistem posebne namene, projekat - video sistem za sve sale u u zgradi Narodne skupštine u Kralja Milana 14, projekat - centralna tehnika;

- inženjerska usluga izrade Projekta za građevinsku dozvolu za sanaciju konstrukcije Doma Narodne skupštine, inženjerske usluge izrade projekta izmena i dopuna postojećeg projekta arhitektonsko građevinskih radova za sanaciju, rekonstrukciju i restauraciju Doma Narodne skupštine vezane za projekat klimatizacije, grejanja i hlađenja, inženjerske usluge izrade projekta izmena i dopuna postojećih projekta za objekte koje koristi Narodna skupština, inženjerska usluga izrade projekta izvedenog stanja konstrukcije sa statičkim i dinamičkim proračunom nosećih elemenata i proverom i seizmičke stabilnosti zgrade Narodne skupštine u Kralja Milana 14, inženjerske usluge izrade projekata tekućeg održavanja za objekte Narodne skupštine, inženjerske usluge za izradu tehničke dokumentacije za prilagođavanje postojeće TS i novougrađenog agregata u Domu Narodne skupštine, inženjerske usluge izrade Tehničke kontrole tehničke dokumentacije za objekte koje koristi Narodna skupština, Projekat „pomoć u odlučivanju“, projekat „elektronska kartica“, projekat „elektronski potpis“.

Sredstva za ove namene opredeljena su u iznosu od .......... 15.000.000 dinara

5122 - Administrativna oprema

Sredstva opredeljena na ekonomskoj klasifikaciji 5122 – Administrativna oprema, namenjena su za finansiranje sledećih namena, i to:

- opreme za novi konferencijski sistem u velikoj sali u Domu narodne skupštine;

- mobilne opreme za simultano prevođenje (bežični prijemnici i radijatori);

- opreme za kabine simultanog prevođenja;

- opreme za audio sistem (novo ozvučenje) za veliku i malu salu u Domu Narodne skupštine;

- opreme za audio sistem za četiri odborske sale u Domu Narodne skupštine;

- opreme za video sistem (nove automatizovane kamere) za veliku i malu salu u Domu Narodne skupštine;

- opreme za video sistem za Plavi i Zeleni salon u zgradi Narodne skupštine u Kralja Milana 14;

- radne stanice (laptop ili tablet računari) za veliku, malu i odborske sale u Domu Narodne skupštine;

- zamene dotrajalih računara u kancelelarijama narodnih poslanika i zaposlenih;

- aktivne mrežne opreme za računarsku mrežu u obe zgrade Narodne skupštine *poe* svičevi (48 - port za VoIP), *poe* svičevi (8 - port za VoIP);

- migracije mail servera;

- TV sistema;

- uređaja za neprekidno napajanje Rack UPS 1U;

- telefona – VoIP;

- sistema za virtuelizaciju;

- uvođenja elektronskog potpisa i integracije sa e-parlamentom;

- opreme za osvetljenje u velikoj sali u Domu Narodne skupštine;

- televizora;

- nabavke tipskog kancelarijskog nameštaja i nameštaja izrađenog po meri radi zamene starog u oba objekta za 300 kancelarija sa oko 600 formiranih radnih mesta sa mobilijarom prosečne starosti veće od 10-15 godina, koji je potrebno periodično zanavljati;

- nabavke stilskog kancelarijskog nameštaja izrađenog po meri i uzorku;

- nabavke zaštitne kase i sefa sa specijalnim zaključavanjem i nabavka opreme za upodobljavanje objekata Narodne skupštine sa zakonskom regulativom vezanom za primenu zakona o tajnosti podataka;

- nabavke split sistema radi zamene starih, tehničkih i ekološki dotrajalih i neispravnih u objektu Kralja Milana 14-16, u kojima se terenutno koriste uglavnom split sistem prosečne starosti veće od 10 godina;

- nabavke novih split sistema radi ugradnje u prostorijama koje ih do sada nisu ni imale u objektu Trg Nikole Pašića 13;

- nabavke aparata za fotokopiranje i umnožavanje: fotokopir aparat u boji velikog kapaciteta radi zamene postojećeg, štampartske mašine A-4, mašina za šivenje žicom, nabavka doradne knjigovezačke mašine za sakupljanje odštampanih tabaka sa elementima za sakupljanje, šivenje i savijanje, nabavka skenera velikog kapaciteta za masovno skeniranje u pisarnici;

- nabavke alata, sitnog inventara za majstore i merne opreme, pomoćne opreme i sredstava za održavanje higijene, usisivača (zamena starih, nespravnih), mašina za pranje tepiha, pomoćnih grejnih i rashladnih tela i opreme za domaćinstvo (nabavka tepiha – zamena starih, pohabanih i otpisanih), sitnog drvenog mobilijara (čiviluci, police), metalnih magacinskih polica, tepiha i dr;

- vatrogasne opreme.

Sredstva za ove namene opredeljena su u iznosu od ......... 82.870.000 dinara

5151 - Nematerijalna imovina

Sredstva opredeljena na ekonomskoj klasifikaciji 5151 –Nematerijalna imovina, namenjena su za finansiranje sledećih namena, i to za nabavku: softvera za novi konferencijski sistem, softvera za integraciju konferencijskog sistema i e-parlamenta, nabavku i održavanje postojećih licenci usluga *Microsoft* podrške (ugovor sa *Microsoftom)*, usluge održavanja, garancije antivirus softvera, licenci za razne softvere, dopune softvera M.S za upravljanje videom, novog softvera za audio snimanje, softvera za prevođenje „Trados“, softverske aplikacije za izradu baze podataka za rad Biblioteke Narodne skupštine, kao i za ostale nepredviđene namene.

Sredstva za ove namene opredeljena su u iznosu od ...........36.400.000 dinara

\* \* \*

**Programska aktivnost** 1.3 - podrška u radu Republičke izborne komisije

**NARODNA SKUPŠTINA - STRUČNE SLUŽBE Funkcija 130 - Opšte usluge**

**Program** **2101**- Funkcionisanje Službe Narodne skupštine

**Programska aktivnost** **0002** – podrška u radu Republičke izborne komisije

1. Članom 116. stav 1. Ustava Republike Srbije propisano je da mandat predsednika Republike traje pet godina i da počinje da teče od dana polaganja zakletve pred Narodnom skupštinom. Prethodni izbori za predsednika Republike održani su 6. i 20. maja 2012. godine, nakon kojih je predsednik Republike položio zakletvu 31. maja 2012. godine.

Članom 7. Zakona o izboru predsednika Republike („Službeni glasnik RS“, br. 111/07 i 104/09 – dr. zakon) propisano je da izbore za predsednika Republike sprovode organi koji sprovode izbore za narodne poslanike.

U postupku sprovođenja izbora za predsednika Republike, Republička izborna komisija izvršava ovlašćenja i obaveze utvrđene Zakonom o izboru predsednika Republike i Zakonom o izboru narodnih poslanika, tako što:

- donosi uputstvo za sprovođenje izbora za predsednika Republike, sa obrascima za vršenje pojedinih izbornih radnji,

- donosi odluku o obrascima za podnošenje predloga kandidata za predsednika Republike,

- daje objašnjenja u vezi sa primenom Zakona o izboru predsednika Republike i Zakona o izboru narodnih poslanika,

- donosi odluke o pokretanju postupaka javnih nabavki i odluke o dodeli ugovora o javnim nabavkama,

- donosi odluku o naknadama i drugim troškovima vezanim za rad Republičke izborne komisije na sprovođenju izbora,

- donosi odluku o naknadama, materijalnim i drugim troškovima za sprovođenje izbora,

- donosi rešenje o određivanju biračkih mesta i objavljuje ga u „Službenom glasniku Republike Srbije“ najkasnije 20 dana pre dana određenog za održavanje izbora,

- donosi rešenja o obrazovanju radnih tela Republičke izborne komisije za obavljanje pojedinih izbornih radnji u postupku sprovođenja izbora,

- donosi rešenja o obrazovanju biračkih odbora u stalnom sastavu i imenovanju predsednika i članova biračkih odbora i njihovih zamenika,

- donosi pravila o radu biračkih odbora,

- u skladu sa konstatacijom o ispunjenosti uslova, izdaje domaćim i stranim posmatračima ovlašćenje za praćenje rada organa za sprovođenje izbora,

- donosi rešenje o proglašenju kandidata za predsednika Republike,

- donosi rešenje o odbacivanju neblagovremenog predloga kandidata,

- donosi zaključak kojim podnosiocu predloga kandidata koji sadrži nedostatke za njegovo proglašenje, nalaže otklanjanje tih nedostataka,

- donosi rešenje o odbijanju predloga kandidata koji sadrži nedostatke, ukoliko njegov podnosilac ne otkloni te nedostatke u predviđenom roku,

- dostavlja predlagaču kandidata rešenje o proglašenju kandidata, odnosno odbacivanju ili odbijanju predloga kandidata, kao i zaključak o nalaganju otklanjanja nedostataka predloga,

- donosi rešenje o ispunjenju, odnosno neispunjenju uslova za određivanje predstavnika predlagača kandidata u prošireni sastav organa za sprovođenje izbora i dostavlja ga predlagaču,

- donosi rešenja o imenovanju predstavnika predlagača kandidata u prošireni sastav Republičke izborne komisije i rešenja o utvrđivanju imena lica koja postaju članovi i zamenici članova biračkih odbora u proširenom sastavu,

- sprovodi žreb za utvrđivanje rednog broja kandidata za predsednika Republike na listi kandidata, odnosno glasačkom listiću,

- donosi rešenje o utvrđivanju liste kandidata za izbor predsednika Republike,

- donosi odluku o načinu obaveštavanja birača o vremenu i mestu održavanja izbora,

- donosi odluku o objavljivanju ukupnog broja birača u Republici Srbiji i objavljuje je u „Službenom glasniku Republike Srbije“, odmah po dobijanju ukupnog broja birača od ministarstva nadležnog za poslove uprave,

- donosi rešenje o utvrđivanju broja glasačkih listića,

- donosi odluku o obliku i izgledu glasačkih listića i odluku o određivanju boje glasačkog listića i boje kontrolnog lista za proveru ispravnosti glasačke kutije,

- unosi izmene u izvode iz Jedinstvenog biračkog spiska i posebne izvode iz Jedinstvenog biračkog spiska, po osnovu rešenja ministarstva nadležnog za poslove uprave o izmenama u biračkom spisku (upis, brisanje ili ispravka) po zaključenju biračkog spiska, koja primi najkasnije 48 časova pre dana održavanja izbora, kao i između prvog glasanja i eventualnog ponovljenog glasanja,

- donosi odluku o utvrđivanju konačnog broja birača u Republici Srbiji i objavljuje je u „Službenom glasniku Republike Srbije“, odmah po isteku roka za prijem rešenja ministarstva nadležnog za poslove uprave o naknadnim promenama u Jedinstvenom biračkom spisku nakon njegovog zaključenja,

- predaje biračkim odborima izborni materijal za svako biračko mesto, a naročito potreban broj glasačkih listića, listu kandidata za izbor predsednika Republike, izvod iz biračkog spiska, potvrde o izbornom pravu, kao i obrazac zapisnika o radu biračkog odbora,

- donosi odluku o određivanju vremena početka i završetka glasanja na biračkim mestima u inostranstvu,

- donosi odluku o načinu obaveštavanja Republičke izborne komisije o toku glasanja na izborima,

- održava konferencije za medije radi saopštavanja podataka o toku glasanja, odnosno privremenim rezultatima izbora,

- donosi odluku o ponavljanju glasanja za izbor predsednika Republike, ako na prvom glasanju nijedan kandidat ne dobije većinu glasova birača koji su glasali,

- donosi rešenje o utvrđivanju liste kandidata za predsednika Republike na ponovljenom glasanju za izbor predsednika Republike,

- donosi rešenje o utvrđivanju broja glasačkih listića za ponovljeno glasanje za izbor predsednika Republike,

- donosi odluku o o obliku i izgledu glasačkog listića za ponovljeno glasanje,

- donosi odluku o određivanju vremena početka i završetka glasanja na ponovljenom glasanju za izbor predsednika Republike na biračkim mestima u inostranstvu,

- donosi odluku o utvrđivanju konačnog broja birača u Republici Srbiji za ponovljeno glasanje za izbor predsednika Republike,

- donosi rešenja po prigovorima,

- donosi rešenje o ponavljanju glasanja u Republici Srbiji, odnosno na biračkom mestu na kojem su izbori za predsednika Republike poništeni rešenjem Komisije o usvajanju prigovora,

- donosi rešenje o utvrđivanju broja glasačkih listića za ponovljeno glasanje na biračkom mestu na kojem su izbori poništeni i odluku o određivanju oblika, izgleda, boje i sadržine glasačkog listića i kontrolnog lista za ponovljeno glasanje na biračkom mestu na kojem su izbori poništeni,

- donosi rešenje o obrazovanju biračkog odbora u stalnom sastavu za sprovođenje ponovljenog glasanja na biračkom mestu na kojem su izbori poništeni,

- donosi rešenje o imenovanju članova i zamenika članova biračkog odbora u proširenom sastavu za sprovođenje ponovljenog glasanja na biračkom mestu na kojem su izbori poništeni,

- donosi odluku o naknadama i drugim troškovima vezanim za sprovođenje ponovljenog glasanja za izbor predsednika Republike,

- predlagaču kandidata koji je među četiri kandidata koji su na biračkom mestu osvojili najveći broj glasova, na njegov zahtev, predaje primerak zapisnika o radu biračkog odbora, u slučaju da predlagač kandidata nije imao svog predstavnika na biračkom mestu,

- predlagaču kandidata koji nije među četiri kandidata koji su na biračkom mestu osvojili najveći broj glasova, na njegov zahtev, izdaje overenu fotokopiju zapisnika o radu biračkog odbora,

- utvrđuje i u „Službenom glasniku Republike Srbije“ objavljuje izveštaj o konačnim rezultatima izbora,

- dostavlja izabranom kandidatu uverenje o izboru za predsednika Republike,

- utvrđuje izveštaj o sprovedenim izborima, koji podnosi Narodnoj skupštini.

2. U skladu sa članom 92. Zakona o izboru narodnih poslanika, Republička izborna komisija vrši popunu upražnjenog poslaničkog mesta u Narodnoj skupštini, u slučaju prestanka mandata narodnog poslanika pre isteka vremena na koje je izabran.

U slučaju da nekom narodnom poslaniku prestane mandat pre isteka vremena na koje je izabran, to se konstatuje na sednici Narodne skupštine, nakon čega predsednik Narodne skupštine o tome obaveštava Republičku izbornu komisiju. U skladu s navedenim obaveštenjem, a po dobijanju saglasnosti kandidata sa iste izborne liste sa koje je izabran narodni poslanik kojem je prestao mandat i kojem, u skladu s članom 92. Zakona o izboru narodnih poslanika, treba da bude dodeljen poslanički mandat, Republička izborna komisija donosi odluku o dodeli mandata narodnog poslanika radi popune upražnjenog poslaničkog mesta u Narodnoj skupštini.

3. U skladu sa članom 41. Zakona o nacionalnim savetima nacionalnih manjina („Službeni glasnik RS“, br. 72/09, 20/14 – odluka US i 55/14), Republička izborna komisija vrši popunu upražnjenog mesta člana nacionalnog saveta nacionalne manjine, u slučaju prestanka mandata člana nacionalnog saveta pre isteka vremena na koje je izabran.

U slučaju da članu nekog od 20 nacionalnih saveta nacionalnih manjina mandat prestane pre isteka vremena na koje je izabran, to se konstatuje na sednici nacionalnog saveta, nakon čega predsednik nacionalnog saveta o tome obaveštava Republičku izbornu komisiju. U skladu s navedenim obaveštenjem, Republička izborna komisija donosi rešenje o dodeli mandata člana nacionalnog saveta radi popune upražnjenog mesta u nacionalnom savetu, kojim se mandat dodeljuje prvom sledećem kandidatu sa iste izborne liste, odnosno liste kandidata sa koje je izabran član nacionalnog saveta kojem je prestao mandat.

4. Narodna skupština obezbeđuje uslove za rad Republičke izborne komisije (kako redovan, na planu popune upražnjenih mesta narodnih poslanika, odnosno članova nacionalnih saveta nacionalnih manjina, tako i rad na sprovođenju izbora). Imajući u vidu da Republička izborna komisija radi u sednicama, aktivnosti Službe Narodne skupštine su usmerene na pripremu i organizaciju sednica Republičke izborne komisije, uključujući i izradu akata proisteklih iz odluka donetih na tim sednicama. Osim toga, Služba Narodne skupštine obavlja i druge stručne i administrativne poslove za potrebe Republičke izborne komisije u cilju izvršavanja zakonskih obaveza kao npr. postupanje po zahtevima za pristup informacijama od javnog značaja.

**OBRAZLOŽENjE PO FUNKCIONALNIM I EKONOMSKIM KLASIFIKACIJAMA ZA PROGRAMSKU AKTIVNOST 0002 -** Obezbeđivanje uslova za Redovan rad Republičke izborne komisije

**416 – Nagrade zaposlenima i ostali posebni rashodi**

Sredstva na ekonomskoj klasifikaciji 4161 – Nagrade članovima komisija, opredeljena su za naknade članovima Republičke izborne komisije i zaposlenima u Službi Narodne skupštine angažovanim za potrebe Republičke izborne komisije, u skladu sa Odlukom Republičke izborne komisije o naknadama i drugim troškovima vezanim za rad Republičke izborne komisije 02 Broj 120-163/09 od 15. jula 2009. godine i Zakonom o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava („Službeni glasnik RS“, broj 116/14).

**421 – Stalni troškovi**

Sredstva na ekonomskoj klasifikaciji 4214 – Usluge komunikacija, opredeljena su za troškove korišćenja mobilnih telefona u skladu sa Odlukom o naknadama i drugim troškovima vezanim za rad Republičke izborne komisije.

**422 – Troškovi putovanja**

Sredstva na ekonomskoj klasifikaciji 4221 – Troškovi službenih putovanja u zemlji, planirana su za troškove dolaska na sednice Republičke izborne komisije za članove Republičke izborne komisije sa prebivalištem van teritorije grada Beograda, shodno Uredbi o naknadi troškova i otpremnini državnih službenika i nameštenika („Službeni glasnik RS“, broj 98/07-prečišćeni tekst), a u skladu sa Uredbom o naknadama i drugim primanjima izabranih i postavljenih lica u državnim organima („Službeni glasnik RS“, broj 44/08-prečišćeni tekst i 78/12).

Sredstva na ekonomskoj klasifikaciji 4222 – Troškovi službenih putovanja u inostranstvo, planirana su za troškove putovanja članova Republičke izborne komisije radi učešća na Godišnjoj konferenciji Asocijacije evropskih izbornih zvaničnika (ACEEEO) i na drugim skupovima relevantnih međunarodnih organizacija.

**423 – Usluge po ugovoru**

Sredstva na ekonomskoj klasifikaciji 4231 – Administrativne usluge, opredeljena su za usluge prevođenja.

Sredstva na ekonomskoj klasifikaciji 4233 – Usluge obrazovanja i usavršavanja zaposlenih, opredeljena su za kotizacije radi učešća na Godišnjoj konferenciji Asocijacije evropskih izbornih zvaničnika (ACEEEO) i na drugim skupovima relevantnih međunarodnih organizacija.

Sredstva na ekonomskoj klasifikaciji 4234 – Usluge informisanja, opredeljena su za usluge štampanja publikacija.

Sredstva na ekonomskoj klasifikaciji 4235 – Stručne usluge, opredeljena su za angažovanje lica za sređivanje arhivske građe Republičke izborne komisije, digitalizaciju izbornog materijala, i za druge stručne usluge.

Sredstva na ekonomskoj klasifikaciji 4237 – Troškovi reprezentacije opredeljena su u skladu sa Odlukom o naknadama i drugim troškovima vezanim za rad Republičke izborne komisije.

Sredstva na ekonomskoj klasifikaciji 4239 – Ostale opšte usluge, opredeljena su za angažovanje lica za premeštanje i izlučivanje bezvrednog registraturskog materijala, za izradu identifikacionih kartica za članove Republičke izborne komisije, koričenje arhivskih knjiga Republičke izborne komisije, i za ostale opšte usluge.

**426 – Materijal**

Sredstva na ekonomskoj klasifikaciji 4261 – Administrativni materijal, opredeljena su za finansiranje rashoda za nabavku materijala koji se koriste za izradu, snimanje, umnožavanje i čuvanje akata i drugih materijala nastalih u radu ili u vezi sa radom Republičke izborne komisije.

**462 – Dotacije međunarodnim organizacijama**

Sredstva opredeljena na ekonomskoj klasifikaciji 4621 – Tekuće dotacije međunarodnim organizacijama - kontribucije, planirana su za finansiranje godišnje članarine Republičke izborne komisije u Asocijaciji evropskih izbornih zvaničnika (ACEEEO).

**482 – Porezi, obavezne takse i kazne nametnute od jednog nivoa vlasti drugom i 483 – Novčane kazne i penali po rešenju suda**

Na ovim funkcionalnim klasifikacijama opredeljena su sredstva za slučaj da Republička izborna komisija bude obavezna da plati poreze, obavezne takse i kazne nametnute od jednog nivoa vlasti drugom, odnosno novčane kazne i penale po rešenju suda.

**Program** **2101**- Funkcionisanje Službe Narodne skupštine

**Programska aktivnost** **(nova mera)** – Izbori za predsednika Republike

**OBRAZLOŽENjE PO FUNKCIONALNIM I EKONOMSKIM KLASIFIKACIJAMA ZA PROGRAMSKA AKTIVNOST** **(nova mera)** – Izbori za predsednika Republike

**416 – Nagrade zaposlenima i ostali posebni rashodi**

Sredstva na ekonomskoj klasifikaciji 4161 – Nagrade zaposlenima i ostali posebni rashodi, opredeljena su za naknade članovima Republičke izborne komisije i biračkih odbora u stalnom i proširenom sastavu, kao i za naknade članovima radnih tela Republičke izborne komisije, zaposlenima u Službi Narodne skupštine angažovanim za potrebe Republičke izborne komisije i licima angažovanim od strane opštinskih/gradskih uprava za rad na sprovođenju izbora.

U okviru iste ekonomske klasifikacije obezbeđuju se i sredstva za pripadajuće poreze i doprinose, u skladu sa Zakonom o porezu na dohodak građana („Službeni glasnik RS“, br. 24/01, 80/02, 80/02 – dr. zakon, 135/04, 62/06, 65/06 – ispravka, 31/09, 44/09, 18/10, 50/11, 91/11 – odluka US, 93/12, 114/12 – odluka US, 47/13, 48/13 – ispravka, 108/13, 57/14, 68/14 – dr. zakon i 112/15).

**421 – Stalni troškovi**

Sredstva na ekonomskoj klasifikaciji 4211 – Troškovi platnog prometa i bankarskih usluga, opredeljena su za troškove platnog prometa, u skladu sa Uredbom o jedinstvenoj tarifi po kojoj se naplaćuju naknade za usluge koje vrši Uprava za trezor („Službeni glasnik RS“, br. 116/13, 80/14, 12/15 i 12/16 – dr. propis).

Sredstva na ekonomskoj klasifikaciji 4214 – Usluge komunikacija, opredeljena su za troškove korišćenja mobilnih telefona, poštanskih usluga i dostavu obaveštenja biračima o vremenu i mestu glasanja na izborima.

Sredstva na ekonomskoj klasifikaciji 4216 – Zakup imovine i opreme, opredeljena su za troškove zakupa prostorija koje su u privatnom vlasništvu, a određena su za biračka mesta, kao i zakupa prostorija za skladištenje izbornog materijala.

**422 – Troškovi putovanja**

Sredstva na ekonomskoj klasifikaciji 4221 – Troškovi službenih putovanja u zemlji, planirana su za troškove članova Republičke izborne komisije u stalnom i proširenom sastavu sa prebivalištem van teritorije grada Beograda, radi dolaska na sednice Republičke izborne komisije i troškove odlaska u upravne okruge radi primopredaje izbornog materijala pre i posle glasanja na izborima, shodno Uredbi o naknadi troškova i otpremnini državnih službenika i nameštenika („Službeni glasnik RS“, br. 98/07 - prečišćen tekst, 84/14 i 84/15), a u skladu sa Uredbom o naknadama i drugim primanjima izabranih i postavljenih lica u državnim organima („Službeni glasnik RS“, broj 44/08 - prečišćen tekst i 78/12).

**423 – Usluge po ugovoru**

Sredstva na ekonomskoj klasifikaciji 4231 – Administrativne usluge, opredeljena su za usluge prevođenja izbornih akata Republičke izborne komisije.

Sredstva na ekonomskoj klasifikaciji 4234 – Usluge informisanja, opredeljena su za usluge štampanja glasačkih listića i ostalog izbornog materijala, umnožavnjanje materijala, štampanje akreditacija za posmatrače i objavljivanja tendera i oglasa.

Sredstva na ekonomskoj klasifikaciji 4236 – Ugostiteljske usluge, opredeljena su troškove posluženja bezalkoholnih pića za vreme održavanja sednica Republičke izborne komisije ili sastanaka njenih radnih grupa.

Sredstva na ekonomskoj klasifikaciji 4239 – Ostale opšte usluge, opredeljena su za troškove angažovanja lica preko omladinske zadruge za prijem i razvrstavanje izbornog materijala koji se nakon glasanja na izborima dostavlja u sedište Republičke izborne komisije i druge s tim povezane poslove.

**426 – Materijal**

Sredstva na ekonomskoj klasifikaciji 4261 – Administrativni materijal, opredeljena su za finansiranje troškova nabavke kancelarijskog materijala.

Sredstva na ekonomskoj klasifikaciji 4264 – Materijali za saobraćaj, opredeljena su za finansiranje rashoda za nabavku goriva za prevoz izbornog materijala.

Sredstva na ekonomskoj klasifikaciji 4269 – Materijali za posebne namene, opredeljena su za nabavku sprejeva za obeležavanja prsta birača, UV lampi za proveru da li je birač već glasao, glasačkih kutija, vreća za transport izbornog materijala i nabavku drugog materijala.